text:
- WANGSIT TI BADIGUL/RANCAMAYATanggal: 25 Oktober 1987. Katampi ku: R. Hidayat Suryalaga.
25 Sep 2001 - 3:26 am
Hung.
Pinasti panggih kiwari
anu ditunggu geura nangtung
sabab suku bisa ngalengkahan alam dunya
Triwikrama
tilu lengkah nu utama
urus diri
urus bangsa
urus dunya jeung engkena
pesat naon bae nu bisa dipake
nyundang jeung nyanding nu hirup.
Yeuh,
keur naon kula
dibere gelar
Silihwangi
mun teu bisa ngawangian
ka nu baris datang.
Ari kula nyampak di andika
inget
inget
geura cengkat
heh nu ngaku anak incu kula,
sabab getih dia nu bakal
menta saksi.
muga
pamaksudan hasil
prak
prak
(dipungkas ku heraldik/lambang dina wangun pasagi 4 turih wajit, aya aksara Sunda Kuna)
Catetan:
Badigul teh pasir bulistir di Rancamaya -caket Batutulis- Bogor. Ieu tempat kacaritakeun dina Naskah Sunda Kuna. Nurutkeun Drs. Saleh Danasasmita (budayawan/sejarawan) nu katampa ku kuring pribadina (saminggu samemeh pupus), nyaurkeun yen di badigul, Prabu Siliwangi “diawuy/dikremasi”. Lebakkeunana ayeuna jadi sawah, malah dijadikeun real estate, padahal baheula nya di dieu pisan Talaga Rena Mahawijaya teh. Kuring kungsi jarah ka ieu tempat 3 kali diantarana jeung Acil Bimbo, Uu Rukmana, Adil Fadila Kusumah, Dadi P. Danusubrata, jeung sajabana ti eta.


c: text/html

text:
Igloo
- Pikeun Igloo nu mangrupakeun program antarbeungeut basis data CDS/ISIS jeung WinISIS, tempo Igloo (program).
Igloo atawa iglo (basa Inuktitut: iglu / ᐃᒡᓗ, "imah", jamakna: iglooit atawa igluit) nyaeta imah atawa tempat tinggal samentara, wangunna kubah jeung diwangun tina balok-balok salju. Sanajan igloo identik jeung tempat cicing urang Inuit, igloo loba oge diwangun ku urang Kanada nu nganjrek di Arktik Tengah jeung wewengkon Thule di Greenland. Salju oge digunakeun sawareh urang Inuit keur ngalapisan imah nu diwangun tina tulang lauk paus jeung kulit sato. Salju cocok digunakeun minangka insulator (bahan panghalang) tina suhu tiis. Suhu rohangan di sajeroeun igloo jauh leuwih haneut, tur ngamungkinkeun manusa pikeun hirup sanajan hawa di luar bisa nepikeun ka -46 °C oge.
Daptar eusi
Asal-usul kecap[édit | édit sumber]
Dina basa Inuktitut, "igloo" atawa iglu nyaeta ngaran umum keur sagala wangun imah. Ti saprak abad ka-20, istilah igluvigaq (jamakna: igluvigait) sering digunakeun keur imah nu diwangun tina salju, supaya beda jeung istilah keur imah biasa.
Tipe igloo[édit | édit sumber]
Iglo aya tilu rupa nu dibedakeun dumasar gedena rohangan sarta kagunaannana:
- Igloo leutik keur nyalindung sawatara waktu (sapeuting dua peuting) nu sering diwangun ku tukang moro nalika moro di padang atawa lautan es.
- Igloo semipermanen ukurannana sedeng keur tempat cicing kulawarga. Di jerona ukur aya sarohangan nu bisa dicicingan babarengan ku dua kulawarga. Sababaraha igloo semipermanen di hiji wewengkon ngawangun hiji pamukiman "desa urang Inuit".
- Igloo gede nu dijieun keur acara husus. Igloo nu kieu dijieun tina igloo leutik nu dirombak sangkan gede, tapi bisa oge mangrupakeun wangunan anyar. Di jero igloo gede aya lima rohangan sarta bisa nampung nepikeun ka 20 urang. Igloo gede bisa oge diwangun tina sababaraha igloo leutik nu dihubungkeun ku torowongan, sahingga ukur aya hiji jalan asup pikeun sababaraha igloo. Dina jero igloo gede bisa diayakeun pesta babarenagn, dansa tradisional (musik Inuit jeung Katajjaq).
Cara nyieun igloo[édit | édit sumber]
Salju nu jadi teuas alatan katiup angin cocok keur ngawangun igloo, sabab tiupan angin nyababkeun kristal es menjadi jadi pakait. Salju jadi teuas tapi masih cukup empuk pikeun dipotong. Blok-blok salju dipotong jeung disusun jadi dinding. Liang urut galian salju dijadikeun rohangan hareup deukeuteun panto asup. Bagian jero nu leuwih luhur dijadikeun rohangan kulawarga jeung rohangan sare. Torowongan leutik sering diwangun di hareupeun panto asup, sangkan angin ti luar henteu langsung asup ka jero sahingga haneutna ti jero teh henteu lumpat ka luar nalika panto dibuka. Salju mangrupakeun bahan palapis nu alus, sahingga rohangan di jero igloo bisa dijadikeun tempat cicing nu haneut jeung nyaman. Hiji atawa dua balok es dina pinding kudu dibuka keur nyieun jandela jeung ventilasi supaya rohangan dina jero igloo henteu poek nalika panto tina balok salju ditutup.
Igloo mangrupakeun konstruksi kubah nu unik, sabab diwangun tina balok-balok nu silih rojong tanpa migunakeun struktur rangka. Lamun diwangun kalayan bener, bagian hateup kubah igloo sanggup nahan beurat saurang nu nangtung di luhureunnana. Panas tina lampu tradisional Inuit nu disebut qulliq bisa ngaleyurkeun es sajeroeun igloo, tapi bagian es nu leyur eta bisa gancang beku deui sarta ngawangun lambaran es anayr nu nambah kakuatan wangunan igloo.
Modifikasi[édit | édit sumber]
Urang Inuit Tengah, hususna nu cicing di Selat Davis, ngalapisan rohangan kulawarga ku kulit sato. Hawa rohangan dina jero igloo nu dikulit satoan bisa leuwih haneut 2 °C nepi ka 10-20 °C dibandingkeun tanpa palapis.
Lambang[édit | édit sumber]
Gambar igloo aya dina lambang teritori Nunavut di Kanada.
Daptar pustaka[édit | édit sumber]
- Richard G. Condon, Julia Ogina and the Holman Elders, The Northern Copper Inuit (ISBN 0-8020-0849-6)
- Igloo -- the Traditional Arctic Snow Dome
Tumbu luar[édit | édit sumber]
- (en) Cara ngawangun igloo ku Hugh McManners
- (en) Film pendek "How to Build an Igloo" Cara ngawangun igloo
- (en) Field Manual for the U.S. Antarctic Program Chapter 11 Snow Shelters hlm. 140-145 Cara ngawangun tempat nyalindung tina salju

robotstxt: allowed

filter: keep


text:
Panggihan di pak ekslusif ieu Corsair International jeung Corsairfly.com armada keur FSX jeung P3D!
Sajaba ti éta, Boeing 747-300 téh kaasup jeung warna CORSAIR theold. Corsair International textures A330-300 geus dijieun ku Erik Bender (Rikoooo.com) Corsair International A330-200 textures geus dijieun ku Joseph Ortu (pamaké) & ditingkatkeun ku Erik Bender (Rikoooo.com)
Armada dina prosés renovasi: Corsair geus dibuka 2 reconfigured Airbus A330-200 (hiji kahiji dina pertengahan Juli 2012, sarta sadetik di ahir Agustus). Dina ahir 2012, dua A330.300s anyar bakal ngagabung ka armada, nu bakal sagemblengna direnovasi jeung reconfigured ku pertengahan 2013. upgrades Téknis bakal dilakukeun pikeun ngaronjatkeun tingkat kinerja pesawat, jeung saterusna nguatkeun kaamanan.
Video ti Flyer8600
Airbus A330-200 / 300 : Model: Thomas Ruth Otentik Rolls-Royce Trent 700 hurung ku Ismail Zayan textures Enhanced di VC, FMC di VC nu gauges hideung jeung loba koréksi ku Rikoooo Autoland ku Dimitrios Moschos, peuting textures ku Rikoooo
Boeing 747-300 / 400: Model: Project Opensky B747-400: Kaasup jeung GPWS, FMC jeung VC ningkat ku Alejandro Rojas Lucena jeung wipers Autoland ku Dimitrios Moschos Sora otentik Pratt & Whitney JT9D-7A B747-300: otentik sora Pratt & Whitney PW4056 + 2D Panel, no VC


text:
Alanin
Alanin (Ala), ngaran kimiana asam 2-aminopropanoat téh nyaéta asam amino non-ésénsial. Di alam, alanin aya dina dua énansiomér L-alanin jeung D-alanin. L-alanin mangrupa salah sahiji ti 20 asam amino nu paling umum dipaké dina sintésis protéin, sahandapeun leusin, kira 7.8% tina struktur primér dina 1.150 conto protéin [1]. D-alanin aya dina pinding sél baktéri jeung sababaraha antibiotik péptida.
Daptar eusi
Struktur[édit | édit sumber]
Atom a-karbon dina alanin ngabeungkeut gugus métil (-CH3), sahingga ieu asam amino téh jadi asam a-amino nu pangbasajanna dumasar struktur molekul, sarta ngajadikeun alanin salaku asam amino alipatik.
Sintésis[édit | édit sumber]
Alanin ilaharna dijieun ku jalan mindahkeun hiji gugus amin ka piruvat. ku sabab réaksi transaminasi mah bisa malik (reversibel), alanin bisa dibentuk tina piruvat sahingga patali raket jeung jalur métabolik sarupaning glikolisis, glukonéogenesis, jeung daur asam sitrat.
Guna[édit | édit sumber]
Gugus métil dina alanin mah henteu réaktif, sahingga tara aub dina guna protéin sacara langsung. Alanin mah pentingna téh dina mikawanoh atawa spésifisitas substrat, utamana jeung atom-atom non-réaktif kawas karbon.
Sumber[édit | édit sumber]
Sadaya katuangan nu ngandung protéin, kayaning daging, lauk, endog, jeung olahan susu, loba ngandung alanin.
Rujukan[édit | édit sumber]
- a Doolittle RF (1989). "Redundancies in protein sequences" in Prediction of Protein Structures and the Principles of Protein Conformation. (Fasman GD, éd.), kc. 599-623, Plenum Press, New York.


text:
Prasajarah
Prasajarah hartina mangsa/periode dina sajarah manusa nu ngawengku sakabéh sajarah saméméh ayana pangabisa nulis (nu nandakeun awal sajarah tinulis).
Daptar eusi
Awal Kahirupan di bumi[édit | édit sumber]
Kabentukna dunia téh kira-kira 4.700 juta taun ka tukang. Ceuk ahli paleontologi, munculna kahirupan nu pangmimitina téh kira-kira 2.000 juta taun nu ka tukang. Dasarna téh nyaéta pananjung(panemuan) tamper(endapan) arang, tanda ayana tutuwuhan dina batu jaman éta[1].
Kahirupan Prasajarah[édit | édit sumber]
Kahirupan Prasejarah nyaéta kahirupan di bumi ieu dina waktu catetan sajarah nu katulis téh can aya. Kahirupan prasajarah bisa disebut mimiti kabentukna alam samesta, ngan umumna digunakeun keur nunjuk ka jaman dina waktu kahirupan manusa di bumi can nyaho kana aksara[2].
Prasajarah ngawengku mangsa/periode dina sajarah manusa nu taya/teu kapanggih catetan nu salamet. Najan loba nu teu sapuk ngeunaan munggaran mangsa prasajarah, sacara umum bisa ditarima yén mangsa prasajarah dimimitian kira 100000 nepi ka 200000 taun ka tukang, nalika ayana manusa modéren munggaran Homo sapiens. Tapi, aya ogé nu nyebutkeun yén mangsa prasajarah dimimitian leuwih lila ti éta, ku kapanggihna pakakas munggaran kira 2,5 yuta taun ka tukang di wewengkon ku kiwari katelah Olduvai Gorge. Ogé aya nu matok ka mangsa Homo erectus 1,5 yuta taun ka tukang, atawa mangsa Cro-Magnon kira 40000 MM.
Mangsa pungkasan prasajarah ogé teu réngsé dipaséakeun. Di Mesir, sacara umum ditampa yén prasajarah ditutup kira 3500 MM, sedengkeun di Gini Anyar mah leuwih anyar, taun 1900-an.
Émbaran ngeunaan mangsa prasajarah ilaharna dumasar kana hasil panalungtikan artéfak/titinggal para manusa kuna.
Sistim yuga[édit | édit sumber]
Prasajarah mindeng dibagi kana sistim tilu yuga. Sistim ieu ngabagi prasajarah manusa kana tilu mangsa, nu dingaranan dumasar téhnologi nu ilahar dipaké dina mangsa éta.
Yuga Batu[édit | édit sumber]
Yuga Batu nyaéta mangsa nalika manusa nyieun pakakas tina batu. Kai, tulang, jeung bahan séjénna ogé dipaké, tapi hususon batu leuwih awét sarta leuwih kapaké pikeun ngeureut & pakarang. Mangsa yuga ieu ambigu, gumantung kaadaban di masing-masing wewengkon, nu ngawengku
- Paléolitik – Yuga Batu Buhun. Ieu mangrupakeun yangsa batu pangkolotna, ti munggaran dipakéna batu ku hominid (kira 2 yuta taun ka tukang) nepi ka pungkas mangsa Pléistosin.
- Épipaléolitik – dicirikeun ku dipakéna mikrolit, teu dibéda-bédakeun ku para sarjana. Ieu mangrupakeun tungtung mangsa Paléolitik dumasar sababaraha skéma klasifikasi nu dipaké na arkéologi.
- Mésolitik – Yuga Batu Panengah. Dimimitian dina pungkasan mangsa Pléistosin kira 10000 taun ka tukang nepi ka dipikawanohna tatanén, nu titimangsana teu sarua di masing-masing wewengkon géografis.
- Néolitik – Yuga Batu Ahir, ilaharna nujul ka mitembeyanana agrikultur. Sacara tradisional ieu téh mangrupa pamungkasan yuga batu, nu dituturkeun ku épipaléolitik Pléistosin jeung budaya Mésolitik Holosin awal ku ayana tatanén sarta dipungkas nalika dipakéna parabot logam dina Yuga Tambaga.
- Kalkolitik atawa Énéolitik (ogé disebut "Yuga Tambaga") – parabot-parabot batu jeung logam, teu disaluyuan ku sadaya sarjana. Ieu mangrupa fase tumuwuhna kabudayan manusa.
Yuga Perunggu[édit | édit sumber]
Yuga Perunggu dimimitian ku sumebarna pakakas tambaga jeung perunggu. Mangsa ieu ditandaan ku beuki majuna téhnologi olah logam sahingga bisa nyieun pakakas perunggu nu teuasna ngéléhkeun pakakas logam alami lianna nu geus aya.
Yuga Beusi[édit | édit sumber]
Yuga Beusi nyaéta mangsa nalika beusi geus dipaké salaku bahan pakakas pangpunjulna. Mimiti kapanggih di Turki jeung Pagunungan Kaukasus kira 1203 MM, nu salajengna nyebar ka sakuliah kaadaban dunya. Polinésia can kungsi ngalaman Yuga Beusi nepi ka datangna bangsa Éropah antara taun 1500 nepi ka 1750. Yuga Beusi dipungkas ku ayana catetan tinulis.
Tempo ogé[édit | édit sumber]
Rujukan[édit | édit sumber]
- Prehistory, Wikipédia édisi basa Inggris (28 Juni 2005).


text:
Gatotkaca
Gatotkaca (basa Sansakerta: घटोत्कच; éjahan: Ghathotkacha) nyaéta salah saurang inohong dina wiracarita Mahabarata. Manéhna nyaéta anak Bima (Werkudara) ti Arimbi. Alatan nurun ka wujud indungna, anu raksesi, mangka sabagian Gatotkaca mangrupa raksasa.
Daptar eusi
Harti ngaran[édit | édit sumber]
Dina basa Sansakerta, kecap Ghatotkacha sacara harfiah hartina téh "ngabogaan sirah kawas kendi". Ngaran Gatotkaca sabenerna mangrupa landihan (ngaran panggero sapopoé). Kecap ieu dicokot tina basa Sansakerta ghaṭam anu hartina "kendi", alatan sawaktu lahir sirah Gatotkaca dianggap jiga kendi.
Kulawarga[édit | édit sumber]
Gatotkaca nyaéta anak Bima ti Arimbi (Hidimbi). Gatotkaca ngadahup ka Déwi Pergiwa sarta ngabogaan anak nu dingaranan Sasikirana. Ti pamajikan anu séjén, Ahilawatī, Gatotkaca ngabogaan anak nu dingaranan Barbarika.
Gatotkaca dina budaya pawayangan Sunda jeung Jawa[édit | édit sumber]
Dina pawayangan Sunda jeung Jawa, dicaritakeung Gatotkaca ngabogaan kasaktian pikeun ngapung sarta miboga "otot kawat jeung tulang beusi". Ngaran séjén Gatotkaca nyaéta Jabang Tutuka.
Gatotkaca boga pakéan Caping Basunanda (pikeun panyalindungan tina hujan jeung panas poé), Kutang Antakusumah (pikeun ngapung), sarta Tarumpah Prabakacarma (kagunana moal kagamah lamun ngaliwatan jalan atawa tempat anu angker).
Mangsa keur budak[édit | édit sumber]
Dina mangsa keur budak Jabang Tutuka geus ngabogaan kakuatan rongkah nyaéta tali ari-arina henteu bisa diteukteuk ku pakarang naon ogé. Pakarang Cakra Wijaksana milik Prabu Kresna jeung Pulanggeni boga Arjuna ogé henteu mempan, ngan hiji pakarang anu bisa neukteuk tali ari-ari Gatotkaca nyaéta Kontawijaya bogana Suryatmaja (Karna waktu keur ngora). Arjuna ngan bisa ngarebut warangka Kontawijaya sanggeus perang tanding jeung Suryatmaja. Ku warangka éta ari-ari Jabang Tutuka dikeureut. Sanggeus tali ari-ari Jabang Tutuka diteukteuk, manéhna dijadikeun jago para padumuk kahiangan pikeun nyanghareupan penyerang kahiangan. Jabang Tutuka tuluy diasupkeun ku batara Narada ka kawah Candradimuka babarengan jeung sagala rupa pusaka waja kahiangan, ku kituna waktu kaluar ti kawah Candradimuka, Jabang Tutuka leutik anu tadina masih ngawujud raksasa robah jadi satria anu gagah sarta pinilih tanding. Ti dieu, satuluyna, Gatotkaca jadi boga otot kawat jeung tulang beusi. Jabang Tutuka ogé dibéré sagala rupa pusaka sarta dibéré ngaran : “Gatot Kaca” jeung "Kirincing Wesi".
Gatotkaca tuluy jadi raja ngagantikeun indungna Déwi Arimbi di nagara Pringgandani. Nagara ieu saterusna jadi bagian ti nagara Amarta atawa Indraprahasta.26256 RGRGGRWHAT
Mangsa déwasa[édit | édit sumber]
Gatotkaca ngabogaan sawatara ajian di antarana: Aji Narantaka, Aji Brajadenta, Aji Brajamusti. Aji Brajadenta sarta Brajamusti dibeunangkeun sanggeus ngéléhkeun dua pamanna ti pihak indung, nyaéta Brajadenta jeung Brajamusti. Sedengkeun Aji Narantaka beunang guguru ka Resi Seta. Sajaba ti éta, Gatotkaca jadi pananggung jawab kaamanan gaganawiyati di karajaan Amarta, alatan pangabisana nu bisa ngapung. Di jomantara ieu, Gatotkaca miboga markas anu disebut Mega Malang.
Gatotkaca ogé miboga tutumpakan mangrupa manuk Garuda nu ngaranna Wilmuka jeung manuk garuda Arimuka. Manuk garuda Arimuka beunang ngarebut ti Prabu Bomanarakasura (Raja Trajutresna, putra Prabu Kresna) waktu perang jeung manéhna.
Dina mangsa déwasa Gatotkaca ngadahup ka Déwi Pergiwa, sarta kapilih jadi senopati nagara amarta dina Baratayuda.
Baratayuda[édit | édit sumber]
Dina waktu perang Baratayuda antara pihak Pandawa jeung pihak Kurawa, diceritakan yén Adipati Karna (ti kulawarga Astina) indit jurit dina jero peuting, sarta ngan Gatotkaca anu dianggap ku Pandawa jeung Kresna (panasehat perang Pandawa) nu bisa nandingianna, lantaran harigu Gatotkaca bisa suminar alatan kasakti kutang Antakusuma. Tapi, ahirna Gatotkaca éléh jurit ku Adipati Karna lantaran Adipati Karna ngabogaan Pusaka ampuh nu ngaranna 'Kontawijaya. Warangka ti pusaka Kunta (Wijayadanu) ieu, nu dipaké neukteuk ari-ari Gatotkaca keur orok, masih aya dina awak Gatotkaca. Kontawijaya tungtungna asup kana warangkana nu aya dina awak Gatotkaca.
Saméméh perlaya, Gatotkaca boga paménta, nyaéta sadia pikeun gugur tapi kudu digantian ku nyawa 1000 prajurit musuh. Awak Gatotkaca tuluy murag ti jomantara alatan kakeunaan pusaka Kontawijaya, pas ngeunaan karéta Adipati Karna. Balukarna, pecahan karéta ieu niwaskeun 1000 prajurit pihak Kurawa.
Tempo ogé[édit | édit sumber]
Tumbu kaluar[édit | édit sumber]
- (en) Suku Kachari di India ngaku yén Para Raja Kachari mangrupa turunan Gatotkaca, putera Bima
- (en) Mahabarata, Buku ke-7: Ghatotkacha-wadha Parwa


text:
1Hiji ti antara tujuh malaikat anu nyarangking pinggan balai tea, nyampeurkeun ka simkuring, bari saurna: “Ka dieu! Urang nenjo hukuman anu baris dikeunakeun ka awewe ratuning palacuran, nya eta nagara gede anu di sisi walungan gede tea. 2Raja-raja sakuliah jagat, kabeh, geus lalacur jeung manehna. Jelema saalam dunya ge, geus marabok ku anggur palacuranana.” 3Geus kitu, lelembutan simkuring dibawa ku malaikat ka alas kikisik. Di dinya, aya hiji awewe keur diuk numpakan hiji sato anu beureum euceuy, anu pinuh ku tulisan ngaran-ngaran anu sipatna ngahina. Satona, huluna tujuh tandukna sapuluh. 4Warna papakean eta awewe, wungu jeung beureum euceuy, pinuh ku perhiasan emas, permata, jeung mutiara. Leungeunna nyekel mangkok emas, pinuh ku rereged kamasiatanana. 5Dina tarangna aya tulisan rasiah, anu pihartieunana: “Babul Raya, indung ungkluk, sarta bibit rurujiting bumi.” 6Manehna keur mabok ku getih umat Allah jeung ku getih jelema-jelema anu sumpah satia ka Al Masih. Simkuring ngarasa heran kabina-bina. 7Saur malaikat ka simkuring, “Naha andika heran? Ku kaula rek dibejakeun rasiahna eta awewe; kitu deui sato tutumpakanana, anu huluna tujuh tandukna sapuluh. 8Eta sato anu katenjo, bareto teh hirup, tapi ayeuna mah geus ngiles. Tapi engke, eta sato, baris muncul deui, — ti jero guha tea — sarta baris binasa ku polahna. Jalma-jalma pangeusi bumi, anu ti barang dunya mimiti dijadikeun ngaranna teu dicatet dina kitab Kahirupan, bakal hareraneun nenjo eta sato. Sabab eta sato anu geus ngiles teh, bet muncul deui. 9Hal eta teh, bisana kaharti ngan ku nu lantip jeung surti. Huluna anu tujuh teh, hartina, tujuh gunung pangancikan eta awewe jeung nuduhkeun tujuh raja. 10Nu lima diantarana geus tijungkel, nu kagenep jeneng keneh, ari nu katujuh acan aya; tapi mun geus aya, jenengna moal lila. 11Ari eta sato anu asal aya, tapi tuluy ngiles teh, nya eta perlambang raja nu kadalapan anu milu ka golongan anu tujuhan tea sarta eta oge baris binasa. 12Ari hartina sapuluh tanduk, nuduhkeun sapuluh raja nu acan jeneng. Engkena baris bareng jeung sato tea jaradi raja, tapi lilana ngan sajam. 13Tujuan ieu sapuluh raja, ngan sarupa, nya eta rek nyerenkeun kakawasaan jeung wewenangna ka sato tea. 14Maranehna bakal merangan Anak Domba. Tapi nu unggul mah, Anak Domba tea katut parapanganut-Na nu satia; sabab Anjeunna teh, Gustining sagala gusti, Rajaning sagala raja.” 15Saurna deui ka simkuring, “Walungan-walungan anu ayeuna katenjo, anu jadi tempat awewe palacuran tea, nuduhkeun bangsa-bangsa, rayat murba, kaom-kaom, katut basana masing-masing. 16Eta awewe, baris dipikaijid ku tanduk anu sapuluh jeung ku satona; sagala kakayaanana dijabel, awakna ditaranjangan, dagingna diharakan, terus diduruk ku seuneu tepi ka beak. 17Sabab hate maranehna, ku Allah dikersakeun boga maksud anu sarua pikeun ngalaksanakeun tujuan Mantenna, nya eta disina nyerenkeun karajaan eta awewe ka sato tea, nepi ka pangandika Allah bukti laksana. 18Ari eta awewe, hartina, nuduhkeun nagara gede tea, anu marentah raja-raja saalam buana.”
Copyright
Learn More


text:
Archimedes
Archimedes (Basa Yunani: Apxιuήδnς ) (c. 287 BC – 212 BC) salah saurang ahli matematika, fisika, rékayasa, astronomi, sarta filsuf Yunani lahir di koloni palabuan Syracuse, Sisilia. Archimides ku sababaraha ahli sajarah matematika dianggap salaku saurang ahli matematika nu luar biasa dina mangsa baheula; Carl Friedrich Gauss nganggap Archimides dua urang nu luar salilana (nu sejenna Isaac Newton).
Penemuan jeung karya[édit | édit sumber]
Archimedes jadi kawentar ku hasil usahana dina "mempertahankeun" Syracuse tina serangan tentara Roma dina Perang Punic Kadua. Archimides dianggap ngusir Romawi di basisir maké mesin perang jieunan sorangan, nu mampu mindahkeun kapal tur babawaanna ku cara ngadorong tali [1], sarta manggihkeun prinsip densitas jeung gaya apung, nu disebut ogé prinsip Archimedes, waktu keur mandi. Dina sajarahna, Archimides terus lumpat ka jalan, bakat ku bungah kana pamanggih lumpat bari teu dibaju, bari ngagorowok "Eureka!" ("Kuring geus manggihkeun!"). Archimides diaku ogé nu manggihkeun odometer dina Perang Punic Kahiji. Pamanggihna dipaké keur pertahanan militer Syracuse ngalawan invasi Roma disebut cakar Archimides.


text:
Tai
this wiki
Tai teh nyaeta kokotor atanapi kotoran manusa atawa binatang (sasatoan) anu kaluar tina liang anus manusa atawa binatang!
Tai teh nyaeta kokotor atanapi kotoran anu kaluar tina liang anus, anu bauna teh meledek tur bakal bisa ngarusakkeun sakabeh irung jalma-jalma nu geus ngambeuannana!
Tahi teh nyaeta kokotor atawa kotoran anu sok dilebok ku anjing-anjing jalanan, ku sabab saleresna anjing-anjing jalanan mah kabeukina teh nyaeta ngalebok tai-tai anu haranet keneh!
Bahkan sim kuring oge (anu nuliskeun ieu artikel) mineng ngawelu jeung ngaluarkeun tai dina Wc. Jadi sasaha bae anu hayang nyaho kana rasana tai jeung hayang ngarasaan bau tai, maka aranjeun teh wajib nelepon kuring dina nomer kuring di: 0222789266 supados ngarah buru-buru ngadaptar jadi jalma anu mimiti meuli tai ka sim kuring!


text:
Dévisa
Dévisa nyaéta pakakas pembayaran luar nagari anu bisa ditukeurkeun ku duit luar nagari.[1] Dévisa ogé diperlukeun pikeun ngaimpor barang sarta jasa, méré hibah, méré injeuman, mayar injeuman, sarta nyimpen modal di luar nagri.[2]Fungsi utama dévisa nyaéta ngagampangkeun patukeuran sarta pembayaran antarnegara.[2] Wangun dévisa éta sorangan bisa mangrupa valuta deungeun, emas watangan, wesel deungeun, sarta surat-surat berharga.[2]
Pakakas Pembayaran Internasional[édit | édit sumber]
Sawatara wangun umum pakakas pembayaran internasional anu mindeng dipaké nyaéta (1) Cable Order (transfer telegrafis) mangrupa cék anu diteruskeun ngaliwatan taleks atawa telepon ku bank di nagara panarima warta pikeun mayarkeun ka jelema atawa pihak anu ngabogaan hak narimana.[2] (2) Bill of Exchage (wesel) nyaéta surat paréntah pikeun mayar sajumlah duit ka jelema anu ngaranna ditunjuk dina surat éta dina mangsa anu baris datang. (3) Letter of Credit nyaéta surat anu dijieun bank kana paréntah importir anu dijerona aya pernyataan yén bank nyatujuan pikeun mayar wesel anu baris dikenyang ku éksportir.[2] (4) Sedengkeun Pribadi Compensation nyaéta cara pembayaran anatar jelema anu utang-piutang antar dua nagara tampa ngalakonan transaksi kaluar atawa aya arus duit kaluar ti salah sahiji nagara. Contona, urang boga hutang ka saurang bangsaan Malaysia tapi urang ogé miboga piutang kana jelema séjén di ditu; pikeun méréskeun hutang-piutang bisa dibéréskeun ku maranéhanana duaan tampa kudu mayar ka Indonésia.[2]


text:
Kidang Kawisaya teh judul buku kumpulan sajak Chye Retty Isnendes.
Identitas Buku
Judul: Kidang Kawisaya
Penerbit: Girimukti Pasaka-Jakarta
Taun terbit: 1999
Lukisan Cover: Nana Banna
Hadiah: RANCAGE Taun 2000 ti Yayasan Kebudayaan RANCAGE nu
dipokalan ku Bapa H. Ajip Rosidi.
Dina ieu buku dikumpulkeun sajak-sajak Chye Retty Isnendes dina jeda waktu 1993-1998. Jumlah sajakna aya 102 sajak (101 sajak asli beunang Chye jeung hiji (1) sajak beunang narjamahkun nu Federico Garcia Lorca, panyajak Spanyol nu kakoncara).
Sajak-sajakna dikumpulkeun dina opat episode, nyaeta:
- Siluet
- Cinta Kuring
- Impresi Bulan
- Kingkilaban Indonesia
Buku Kidang Kawisaya dipanganteuran ku Dodong Djiwapradja, alm. sastrawan sakaligus ahli hukum di Indonesia.
Ieu buku diterbitkeun deui ku Girimukti Pasaka taun 2012 mung foto dina sampul pengkerna janten teu aya, lantaran digentos ku katerangan ngeunaan sim kuring baheula.
Para wargi nu milari ieu buku tiasa ka Gramed, Pustaka Jaya, atanapi penerbit Kiblat Buku Utama.


text:
1Geus rek katilu kalina ieu, simkuring niat nganjang deui teh. Ceuk Kitab: Hiji perkara kakara sah lamun kasaksian ku duaan atawa tiluan. 2Basa simkuring nganjang kadua kalina, jelema-jelema anu ngalalampahkeun dosa teh, — kitu deui nu sejen-sejenna salian ti eta — ku simkuring geus diwawadian. Ayeuna oge, sajeroning pajauh keneh rek diwawadian deui. Sabab engke mah mun nganjang deui, saha bae ge nu salah mah moal aya anu dihampura deui. 3Ku aranjeun baris kanyahoan yen simkuring enya-enya ngemban timbalan Al Masih. Baris karasa yen mayunan aranjeun teh, Al Masih moal nembongkeun kalemahan, tangtu nembongkeun kakawasaan. 4Bareto, beunang disalib soteh bawaning ku diapeskeun. Tapi ku kawasaning Allah, ayeuna, Al Masih teh jumeneng. Simkuring sapara kanca oge, milu apes ka Anjeunna; tapi ku kawasaning Allah bakal hirup bareng jeung Anjeunna, supaya aranjeun oge mareunang mangpa'atna. 5Pek pariksa diri, na aranjeun teh boga iman kapercayaan atawa henteu? Yakin atawa henteu yen aranjeun teh disarengan ku Isa Al Masih? Lamun teu yakin, tetela aranjeun moal tahan uji. 6Mungguh simkuring mah, sabatur-batur, taya nu mungkir ti Gusti. 7Mugi-mugi Allah ngersakeun aranjeun ulah nepi ka nyieun kasalahan. Lain dumeh simkuring hayang katangar tahan uji, ieu mah hayang supaya aranjeun hararade kalakuan, najan simkuring katembongna siga henteu tahan uji. 8Teu kaduga simkuring mah ngalawan kana kayaktian teh, kaduga soteh ngalampahkeunana. 9Sanajan hengker, ari aranjeun kuat mah simkuring bungah. Dipangnedakeun pisan malar aranjeun bisa ngahontal kasampurnaan. 10Pangna simkuring nyuratan ti anggalna, malar ari geus jol datang ka aranjeun ulah kungsi ngagunakeun kakerasan. Sabab dipaparin wewenang ku Gusti oge, lain pikeun ngaruntagkeun, tapi pikeun ngomean hirup aranjeun. 11Dulur-dulur! Sakieu bae heula. Sabisa-bisa usahakeun ngahontal kasampurnaan tea. Masing akur pada batur sarta hirup masing repeh-rapih. Mugi-mugi Allah nu jadi sumbering asih jeung asaling karapihan, nyarengan hirup aranjeun. 12Sing silih ajenan jeung silih doakeun. Aya salam ti sakumna dulur-dulur anu saiman. 13Mugi-mugi aranjeun ginanjar sih kurnia Isa Al Masih, Gusti Jungjunan urang, mendak welas asihing Allah, di jero katunggalan Ruh Allah.
Copyright
Learn More


text:
Wanci geus ngadudut metot nambahan umur ngurangan uga
pancen di dunya can ka saba
tapi berang terus ngagilir hirup teh teu isuk wae
wanci serab na sang surya geus metot ka sorena keun
tuh tungtung gunung tampa emas sariak layung nembongan
pancen hirup can kasawang loba cumagog ngadago
teuing atuh ngadago naon
uga hirup siga nek tereh nutup uga dir,i lain uga bihari
tapi da Sang surya mah teu ngalieuk deleu tetep ngalaju nutup berang
Wanci jeung wanci pa udag - udag teu karasa
di dayeuh pating jorowok
di mandala pating karoceak
diri nu ngarasa eweuh kabisa ukur cumagog bari sasakali ngilu aub
bari jeung teu ngajalur
rumasa taya pangabisa rumasa jelema biasa
ngan boga uga sajalanen hirup neang jalan ka pangwenangan
neang jalan kamanunggalan
hayang wawuh jeung nu ngacikan diri ...
dageuning caah mawa palid dagening angin mawa hiber
da gening seune ngadon ngalentab da gening taneh ngadon ngaurug
balueng nu dirasa ceuk ieu nidak ngaler
ceuk itu nindak ngidul nu ka kulon jeung kawetan mah silih betot
Rampes


text:
Ku Darpan Ariawinangun
Jeung saenyana lurah hasil nyundutan urang lembur. Poè èta Mang Ursin ninggalkeun heula paculeun. Ki Sarja mèrènan heula anyameun. Kang Sabri nutup heula warung. Mang Sarip ngahaja teu ngurilingkeun dagangan. Mèh kabèh lalaki urang lembur ngabring rèk ngadongdon kantor kacamatan. Mapay-mapay totoang siga keur ngajajapkeun pangantèn, jiga nu rèk seserahan.
Pucuk ti girangna mah: listrik!
Dèsa Karangsaga kaliwat teu kabagèan listrik. Padahal lembur bèh girang jeung hilireunana mah geus raang. Nu jadi ambek urang lembur, naha atuh ukur kabelna wungkul nu ngaliwat ka luhureun dèsa tèh.
“Piraku urang teu ngarasa diteungteuinganan?” ceuk Lurah, “Lain kuring kurang usaha, inget! Tapi camat anyar jiga sentimèn ka dèsa urang!” pokna deui basa rapat LKMD. “Mèmèh nepi ka dèsa hilir gè, kuduna mah kapan ka urang heula. Camat anyar jeung oknum PLN jiga ada main!”
Lurah awong-awongan. Jeung enyana, urang Karangsaga kakoèt ambekna.
Bari abring-abringan maranèhna padungdengan.
“Kumaha engkè pokpokanana ka Camat?” ceuk salahsaurang.
“Mènta kaadilan wè kituh!”
“Urang sebut, Camat teu gableg cedo!”
“Ah, kasar teuing ari kitu mah.”
“Har, naha urang ayeuna rèk popoyongkodan kitu?”
“Ari rèk kitu mah ku saurang gè mahi!”
Sarèrèa unggut-unggutan nyaluyuan.
“Maksud tèh sing wajar wè.”
“Nu wajar-wajar mah kapan enggeus ku Lurah. Urang mah kapan rèk ngalakonan nu teu wajarna.”
Sarèrèa unggut-unggutan deui.
“Moal kumaha onam kitu lamun Camat ambek?”
“Nya urang pagedè-gedè ambek wè atuh!”
Sarèrèa leuwih rosa unggut-unggutanana.


text:
Rabu, 22 Juli 2009
Lalakon Kuring
Resep kana kakawihan ti keur SD keneh, masih keneh kagambar dina ingeutan harita taun 1978 kuring asup ka kelas hiji SD, ari di sakola jaman harita mah osok keneh barudak teh samemeh prung di ajar sok ngadon diwuruk kakawihan heula mun teu salah kawihna teh karya M. Koko nu judulna "Nyengcelengan" jigana eta lagu teh pikeun kuring pribadi nyerep pisan kana hate.. da enya atuh nepi ka ayeuna kuring masih keneh ingeut kana rumpakana, ngan meureun ku lantaran masih keneh bolon can aya kahayang pikeun diajar nu bener kana kakawihan kerek dibere resep wungkul.Taun 84 kuring asup ka SMP, tetela di SMP jaman harita nu ngaranna seni Sunda teh kacida pisan digedekeunnana, ti dinya karesep jeung kacinta kuring kana seni Sunda beuki nambahan jeung ayeuna mah dibarengan hayang diajar sagala, ngan kuring masih keneh bingung kasaha nya kudu ngaguru. Tilu taun di SMP anggeur can aya kabisa naon-naon. Kakara bisa diajar teh sanggeus kuring kalaur ti sakola kaguruan, bubuhan sanggeus kalauar sakola loba waktu kosong pikeun kuring.
Ingeut keneh mimiti teh diajar kacapi teh ka urang Sumedang, (eta ge dituduhkeun ku lanceuk). Unggal poe ngarenghik kakolot sangkan dibiayaan pikeun waragad diajar kacapi, nu gedena Rp. 50.000. (jaman harita mah aya hargaan keneh duit sakitu teh)
Saminggu dua kali kuring indit ka Sumedang pikeun diajar kacapi, tetela ngan kuat sabulan diajar teh (lolobana mah teu indit, duitna dipake ulin).
Ari nu jadi kolotmah teu apalan kuring remen teu indit teh disangkana mah eny we diajar. Hiji waktu nu jadi kolot teh nanyakeun " geus bisa kumaha diajar kacapi teh ?" kuring kacida bingungna kudu ngajawab kumaha da memeng can bisa naon-naon kerek bisa pangkat Catrik we wungkul. Utek muter neangan piakalan...(nyambung)
Diposkan oleh hanjuang siang di 16.59
Label: PANINEUNGAN
Langganan: Poskan Komentar (Atom)


text:
Ngapalkeun téh kaganggu pisan. Ka imah jul-jol tamu. Leuheung mun sakeudeung, da ieu mah aya nu nepi ka sapoé jeput, malah aya nu nepi ka peuting. Bari ramé ngobrol, komo ka nu godégan mah teu resep pisan, ngomongna cowong.
Mimiti mah teu kaharti na aya naon atuh di imah téh, ngan ngarobrol wé. Aya nu nyebutkeun rapat cenah. Naha nya?. Pan biasana Mamah jeung Apa mah tara rapat, komo mun aya kumpulan warga di RT da tara pisan. Céték cenah urusan di RT mah. Éta wé mun aya giliran pangajian di imah, ti kumpulan pangajian di RT, Mamah sok luh lah. Mimindengna nyieun alesan ambih teu katempatan. Alesan séjén cenah haroréam masak keur susuguh. Aya deui alesanana téh majarkeun hororéam ngamparkeun samak. Asa teu asup akal alesanana téh. Ma enya ngamparkeun samak wé jadi alesan. Padahal di tengah imah téh teu lega-lega teuing, paling gé cukup keur tilu puluh jelema mah. Mun ngarparkeun samak téh da moal hésé. Geus puguh ari nyebutkeun sibuk di kantor mah, alesan biasa éta mah.
Loba tamu nu ngarobrol, tapi teu kaharti naon nu diobrolkeunana. Aya nu nyebutkeun taktik jeung strategi, aya nu ngobrolkeun hasil survéy, aya nu ngobrolkeun pengerahan massa, aya nu ngobrolkeun saingan, aya nu ngobrolkeun partéy, aya nu ngobrolkeun sabaraha biayana jeung rupa-rupa deui.
Najan kuring api lain gé, da tetep wé obrolanana téh kadéngé. Najan panto kamar geus ditutupkeun, angger wé kadéngé. Najan kamar kuring aya di loténg gé angger wé kadéngé.
Kadéngéna Mamah loba tatanya. Kadéngéna Mamah loba ménta data. Kadéngéna Mamah loba ménta pangrojong. Kadéngéna Mamah loba nitah.
Unggal tamu nu datang sok disuguhan, aya kuéh, aya opak, aya bubuahan. Dina méja makan, sangu saboboko metung, lengkep jeung deungeunna. Geus puguh ari cai kopi mah tara eureun. Nu karunya Bi Siti, nu babantu di imah kuring, di dapur téh teu eureun gawé. Nyangu, ngagoréng cau, ngagoréng ulén, nyieun cikopi, mangmeulikeun roko, kukumbah piring, kukumbah gelas, ngepél, sasapu. Terus kitu ti isuk nepi ka peuting.
Nu anéh, Mamah loba meuli buku jeung loba ngalanggan koran. Mamah jadi rajin maca koran, Mamah jadi rajin maca buku, Mamah jadi rajin ngadéngékeun warta berita tina televisi, tina radio, jeung mindeng muka internét.
Buku nu dibacana lolobana buku politik, buku sual kakawasaan jeung buku sual tata nagara. Disebut anéh téh pédah wé biasana mah tara katingali rajin maca. Biasana maca koran gé ukur saliwat-saliwat. Ari ieu mah mani telik. Loba nu di kliping jeung ditandaan sagala, penting cenah. Jeung ongkoh deuih nu dibacana buku sual politik, pan biasana mah mun meuli buku gé sual busana atawa kulinér. Ti iraha nya Mamah popolitikan?.
Kaharti sotéh sanggeus aya rapat kulawarga. Duka rapat duka naon disebutna, pokona ngumpul wé kulawarga téh. Aya Ua Uyuh ti Cimahi, aya Mang Dana ti Sukasari, aya Aki Sanusi jeung Nini Hodijah ti Ciawi, aya Bi Iyang ti Lémbang. Tamu nu séjén mah euweuh saurang-urang acan, sigana teu meunang hadir ku Mamah ari lain kulawarga mah.
Rapat kulawarga teh isuk-isuk, poé Minggu. Cék Mamah ambih loba nu hadir ari poé peré mah. Sabenerna hororéam ngilu rapat téh, da éta pan ari Minggu mah sok aya filem kartun nu ramé dina télévisi. Tapi Mamah keukeuh kuring kudu milu. Hororéam-hororéam gé kapaksa ngilu masamoan. Kuring mah diuk wé di juru deukeut Aa.
Aa téh lanceuk kuring, mahasiswa, seméster ka lima. Rada jauh umur kuring jeung Aa téh, ganjor genep taun, ari kuring kakara kelas dalapan..
Nu ngamimitian biantara téh Apa, biasa wé eusina biantara mah, nganuhunkeun kasumpinaganana ka baraya nu hadir. Tuluy ditéma ku Mamah. Tah Mamah nu ngajelaskeun sagala rupana mah. Geuning Mamah téh rék nyalonkeun diri jadi anggota législatif. Euleuh Mamah téh rék jadi kontéstan pemilu. Ajaib, cék gerentes haté kuring. Paingan Mamah rajin meuli buku sual politik, paingan rajin maca koran, paingan rajin ngadéngékeun radio, paingan rajin lalajo warta berita dina télévisi.
Cék Mamah “Kitu pamaksadan téh, mugi sadayana baraya nu hadir tiasa ngarojong tur nyuhunkeun du’ana nu ihlas, supados kalaksanakeun sadayana pamaksadan”.
Kabéh nu hadir ngabigeu, sigana jauh tina panyangka, lantaran euweuh pisan iber ti anggalna. Geus rada leler terus Ua Uyuh nyarita “Ieu téh geus gilig?”
“Insya Alloh tos gilig, malih parantos daftar ka KPUD Propinsi”. Kitu jawab Mamah.
Oh Mamah téh rék jadi calon anggota législatif tingkat propinsi, kitu gerentes hate kuring.
“Sukur atuh ari geus gilig mah, hartina geus panceg dina paniatan” saur Ua Uyuh.
Nu garo-garo teu ateul téh Aa, élékésékéng, duka ku naon.
“Asa kakara ieu téh aya nu rék ancrub dina popolitikan di kulawarga urang” cék Bi Iyang. Bi Iyang téh adina Mamah. Cék dongéng Nini Hodijah mah antara Mamah jeung Bi Iyang sok jadi saingan, sok silih éléhkeun. Mamah jeung Bi Iyang téh umurna teu sabaraha béda, ngan béda dua taun. Mun béda pamadegan sok adu arguméntasi nepi ka silih gebrag, tapi sabalikna mun papada satuju sok silih béla. “Alus tah, sugan wé kulawarga urang tambah komara, pan reueus di kulawarga aya nu jadi anggota legislatif” cek Bi Iyang. Sigana Bi Iyang sapamadegan jeung Mamah, pasti bakal silih béla.
“Teu, teu satuju Aa mah” cék Aa tarik. Nu séjén ngalalieuk ka Aa. Kabéh jempling. Aa teu neruskeun omonganana, siga nu ngadagoan réaksi ti Mamah. Celengkeung téh Bi Iyang nu nanya ka Aa “Naon alesanana pangna teu satuju?”.
“Politikus sajati mah teu kieu carana” cék Aa.
“Politisi” cék Mamah teu éléh tarik “Geuleuh Mamah mah disebut politikus teh, ditikuskeun pisan atuh da, memangna Mamah téh beurit”.
“Keun wé, da sarua kénéh hartina mah” cék Ua Uyuh.
“Enya naon alesanana” Bi Iyang nanya deui ka Aa semu maksa.
“Kahiji, Mamah tos ngalanggar hak menyatakan pendapat ti Aa sareng ti Réré”. Réré téh nénéhna kuring. “Margi Mamah teu ngawartosan Aa sareng Réré sateuacan daptar ka KPUD, Mamah tos ngagunakeun kakawasaan kanggo maksa atanapi ngagolkeun kahoyong nyalira. Mamah tos cidra tina ajén demokrasi di kulawarga” Aa nyaritana antaré, siga nu hayang dilenyepan ku nu hadir, tuluy ngarawél cai keur nginum dina gelas pelastik.
“Kadua, Mamah bakal janten politikus karbitan” Aa keukeuh nyebut politikus “Margi Mamah teu gaduh pangalaman dina organisasi politik, kaahlian Mamah dina organisasi sosial. Sagala rupi gé ari karbitan mah sok asak kapaksa, moal waras sareng moal leres, Cau gé nu asak dikarbit mah tara amis”.
“Katilu, naha Mamah apal kana kaayaan daérah nu bakal diwakilan ku Mamah, pan Mamah mah langkung apal kana kulinér sareng busana”
“Aya kénéh kaopatna?” Bi Iyang nanya ka Aa.
“Aya, mung cekap sakitu wé heula, hoyong terang heula hujah ti Mamah” témbal Aa.
“Tah kitu Ceu, mangga kumaha waleranana” cék Bi Iyang bari ngarérét ka Mamah. Bi Iyang rarasaan téh siga jadi panumbu catur acara talk show dina télévisi.
“Ké heula Bi, Réré can ditaros” cék Aa “Kumaha Ré satuju?”
Kuring gideug, tanda teu satuju. Alesanana mah tangtu Mamah bakal leuwih sibuk, pasti sagala rupa pagawéan di imah bakal diteumbleuhkeun ka Bi Siti. Iraha atuh kuring dipépéndé ku Mamah, iraha atuh kuring ngobrol jeung Mamah, piraku curhat kudu ka Bi Siti?. Mamah kerung kuring ngomong kitu téh.
Mamah ngablamblam ngajawab sakabéh kateupanujuan boh ti Aa boh ti kuring. Jawaban keur Aa nu panjang téh, ari jawaban keur kuring mah Mamah ukur nyarita “Moal atuh Ré, da Mamah gé apal kana manajemén waktu”. Apa mah ukur nyéréngéh, ngabandungan kana jawaban ti Mamah téh.
“Tuh pan, sadayana waleran Mamah sanés dina logika politik tapi langkung dina logika sosial” cék Aa. Tuluy Aa ngaguar kalemahan jawaban Mamah, kuring mah cicing wé da teu ngarti, nu kumaha logika politik teh.
Sigana Apa surti lamun ieu adu rényom diteruskeun bakal kamana mendi. Cék Apa “Salaku imam, salaku kapala kulawarga, ayeuna mah urang silih hargaan wé kana kahayang séwang-séwangan, ulah nepi ka kulawarga téh ilang dangiang gara-gara teu silih hargaan”
Aa némpas “Muhun Pa, mung ulah dugi ka biaya kanggo kuliah, biaya Réré sakola, kacéot ka partéy wé”
Na atuh barakatak téh Ua Uyuh seuri mani ngagakgak bari nyarita “Tah geuning betus, enas-enasna tina teu kapanujuan Aa téh alesanana kitu”
Aa nyela cariosan Ua Uyuh “Da leres Ua, geura sabaraha kedah setor artos ka partéy, sabaraha biaya kampanye, sabaraha biasa mésér kaos, sabaraha biaya nyitak selebaran, nyitak baner, milari dukungan, biaya kanggo tim suksés”.
“Moal atuh Aa, da partéy ieu mah partéy nu alus, partéy nu jujur” cék Mamah.
“Naha aya kitu partéy nu saé, naha aya partéy nu jujur?” témpas Aa.
“Geus, geus, sual partéy mah, saréréa gé geus pada nyaho. Sual biaya , éta mah urang pasrahkeun wé kana kawijaksanaan kapala kulawarga nu ngaturna” saur Ua Uyuh bari ngarérét ka Apa. Apa ukur unggut-unggutan.
“Kulawarga jaman ayeuna mah indung jeung anak téh pacéntal-céntal, debat, alus ari kituna mah” cék Ua uyuh deui semu ngagerendeng.
Pas Bi Iyang rék nutup acara kumpulan kulawarga, Aa nyela heula “Interupsi Bi, patarosan ka Mamah, naha Mamah tos siap upami éléh, upami teu aya nu milih?”
“Siap” témbal Mamah tandes pisan.
Acara kumpulan téh ditutup ku du’a, digalantangkeun ku Aki Sanusi dina basa Arab, du’a salamet, dina du’a téh teu nyabit-nyabit pamaksudan Mamah.
**
Sababaraha minggu saméméh kampanye Mamah mindeng uah aéh ka tatangga, Mamah jadi daréhdéh. Mamah mindeng ngider nepungan tatangga. Pangajian RT gé dihiap-hiap di imah. Pangajian RT nu tadina sabulan sakali, dirobah jadi saminggu sakali tempatna di imah. Kitu deui ka tukang béca nu sok mangkal di tungtung jalan, Mamah ngabagi kaos. Najan indit ka tatangga nu anggangna teu jauh gé sok ngahaja nyalukan tukang béca, ongkosna sok ditambahan jadi gedé.
Tamu nu godégan téa, beuki mindeng datang ka imah, tamu beuki loba. Sigana nu godégan téh ketua tim suksés Mamah. Di imah beuki ramé teu puguh. Tong boro bisa ngapalkeun nu tenang, dalah saré gé teu tibra. Nu babantu di imah ditambahan ku dulurna Bi Siti., da kawalahan ku sorangan mah. Bi Iyang kungsi datang sababaraha kali, mantuan Mamah.
Di imah ngabugbrug selebaran jeung baner maké gambar Mamah, ditulisan “mohon doa restu”. Cék Aa “Kawas Mamah sok ngadu’akeun batur wé” duka naon maksudna Aa ngomong kitu téh. Aa mah siga nu sinis ka Mamah téh.. Aya deui nu nyayeud téh, bandéra partéy, ditilepan da tina lawon. Di buruan aya leunjeuran awi ngabugbrug, sigana keur tihang bandéra. Jeung tulisan lianna. Duka timana duitna keur ngabiayaan nu kararitu téh, da meureun lain duit saeutik. Matak pantes mun Aa meupeujeuhkeun ulah ngaganggu duit keur biaya sakola.
Nu anéh deui, dina koran aya artikel beunang Mamah, wah hébat artikel beunang Mamah bisa dimuat. Tapi iraha nulisna nya, pan sakitu sibukna. Aa ku kuring dibéjaan aya artikel beunang Mamah dina koran. Aa batuk nepi ka ongkék, teuing ongkék enyaan teuing ongkek bohong, ngan cék Aa éta nu nulisna ghost writer. Beu teu nyaho deui baé naon hartina ghost writer téh.
Dina mangsana kampanye, Mamah leuwih sibuk, angkag ingkig ka ditu ka dieu. Nu karunya mah Apa, terus-terusan marengan Mamah, kababawa sibuk. Kungsi Mamah ménta dibarengan ku Aa. Aa kalah jejebris, bari ngomong “Urang silih hargaan kana pamadegan séwang-séwangan wé Mah”. Mamah teu bisa majar kumaha. Kuring gé sarua jeung Aa, haroréam, males pokona mah. Nu keu kitu nu disebut manajemén waktu téh? Ngan aya reueusna ka Mamah téh, Mamah jadi siga beuki pinter. Pinter pidato, pinter debat. Ngan mun didéngé-déngé nu mindeng diucapkeun téh ukur jangji. Cék Aa, mana aya nu pidato atawa debat dina kampanye dumasar kana program.
Éta gambar mamah, napel dina tatangkalan, napel dina tihang listrik, napel dina témbok bénténg, napel dina pager imah batur, napel dina tonggong batur. “Ih rujit ningalina gé, siga nu teu boga aturan” cék Aa. Ari kuring mah asa éra ningali kitu téh, komo basa babaturan sakola nanya, kuring teu ngajawab ukur unggeuk kapaksa. Pangna éra téh, kumaha mun mamah éléh, euweuh nu milih, disebutna looser, pacundang. Pan matak wirang kulawarga. Meureun batur téh ngajebian bari nyebut “Loser, loser…”.
Saminggu sanggeus poé pamilihan, Mamah kaciri rada alum. Tamu nu sok jul-jol mimiti lus-les. Komo nu godégan mah tara katingali pisan. Di imah jadi karasa tiiseun. Bi Siti gé rajeun kaciri gégéléhéan. Kuring gé jadi betah deui, bisa ngadéngékeun lagu tina radio, bisa lalajo télévisi, bisa maca buku, bisa gégéléhéan dina korsi. Ngapalkeun téh karasa tumaninah. Cék Aa bari rada ngaharéwos “Mamah éléh, tong loba omong, jempling wé”. Kuring rada ngeleper ngadéngé béja kitu téh. Loser?.
Naha engké Mamah bakal tetep daréhdéh ka tatangga, naha éngké pangajian RT bakal di imah deui? Naha bakal bijil deui alesan haroréam ngamparkeun samak? Naha engké tulisan artikel Mamah bakal dimuat deui dina koran?.
Ti kamar kadéngé oho-oho Mamah gohgoy, oho-oho Mamah muriang.


text:
Ka Alloh abdi nyalindung, tina panggodana setan.
Kalayan asma Nu Agung, Alloh Anu Welas Asih.
-Alloh-
1. ALLOH ANU MAHA UNINGA (:2/1,2)
mungguhing urang manusa, wajib kedah percantenna.
upami urang mihamham, tangtos urang buntu laku.
nu mawi lumungsur Qur’an, pikeun tuduh jalan iman.
solatna teh tara pegat, ku Alloh tangtos dirahmat.
2. SILIH BAGI REJEKI (:2/2,3,4)
Mun urang nampi rejeki, rejeki pabagi-bagi,
sasama ge kabagean, rejeki silih agehan.
Jelema nu iman mu’min, panceg percaya tur yakin,
kitabulloh nu baheula, eta ge dawuh Mantenna.
Jelema nu iman mu’min, yakinna aenal yakin,
yen engke teh hirup deui, bakal deuheus ka Ilahi.
3. PITUDUH TI ALLOH SWT (:2/5)
hirupna kenging panungtun, henteu lesot ti panuyun.
mulus salamet hirupna, kenging pituduh Mantenna.
moal sasar katambias, moal hamham moal waswas.
4. ULAH NGABEDUL (:2/6,7)
Jelema anu mantangul, hirup nyuruntul ngabedul,
hese dibere pepeling, langlang-lingling lir teu eling.
Mangeran kana napsuna, ngagugulung kahayangna,
aturan kabeh dirumpak, ngaruksak jeung ngagalaksak.
Lajeng ku Alloh ditutup, kalbu dibulen dirungkup,
hatena teh ditulakan, pangreungeuna dicocokan.
Batin jadi kurunyinyi, tebih ti hidayah Gusti,
cilaka estu cilaka, jalma nu kitu lampahna.
5. GANCANG OMEAN (:2/8,9)
padahal gagaleongan, kaimanan reureundahan.
ari lampah euwah-euwah, kitu salah kieu salah.
gancang menta dihampura, ka Alloh Maha Kawasa.
tapi tong peunggas harepan, nu salah gancang omean.
6. SIPATNA JELEMA ANU MUNAPEK (:2/10,11)
Jalma munapek sipatna, mun leukeun nitenanana,
sok resep nyieun alesan, keur nutupan kasalahan,
Kasalahan diteumbleuhkeun, geugeuleuh dika-baturkeun,
hatena pinuh werejit, kotor jeung pinuh rurujit.
Mun hareupeun ngomong hade, tukangeun mah ngalelewe,
nu kitu tong jadi sobat, sabab mindeng ngahianat.
7. ULAH JALIR JANGJI (:2/12,13)
subaya kedah cumponan, sabab eta kahormatan.
reujeung ngaruksak pribadi, henteu ngajenan ka diri.
hirupna moal jamuga, bakal pinanggih tunggara.
8. NGAJAGA LETAH (:2/14)
Kade jaga eta letah, sabab mindeng mawa salah,
seukeutna leuwih ti pedang, raheutna matak gudawang.
Loba nu meunang cilaka, lantaran tina ngomongna,
ngomong teu dipikir heula, tangtu hanjakal ahirna.
Ngomong ngabuih ngabudah, mindingan lampah nu salah,
ngaku-ngaku iman takwa, padahal reka perdaya,
Iman ukur kaheureuyan, kawas bunglon lolondokan,
kitu peta salah pisan, kudu gancang dijauhan.
9. ULAH NGAHEUREUYKEUN AYAT (:2/15,16)
dipake ocon guguyon, kitu peta estu awon.
jeung moal kenging sapa’at, sabab ngaheureuykeun ayat.
sangkan urang ulah rugi, hirup jadi ngandung harti.
sangkan hirup ulah rugi, tur kenging rido Ilahi.
10. PALITA ANU TEU CAHAYAAN (:2/17,18)
Kuma pibakaleunana, lamun pareng hiji mangsa,
urang teh nyeungeut palita, tapi teu caang sinarna
Kotret deui cekres deui, ngahurungkeun korek api,
pareum deui pareum deui, poek deui poek deui.
Rajeun palitana hurung, tapi kalah tambah bingung,
sabab cahayana musna, poek mongkleng buta rata.
Kitu minangka misilna, nu munapek ibaratna,
lolong lahir jeung batinna, sasab dunya aheratna.


text:
Pangjajap
Assalamu’alaikum Wr Wb…
Sampurasun….
Wilujeng sumping di Blog simkuring, mugia anu kaleresan ngalongok ka ieu Blog aya dina karahayuan tur salawasna aya dina panangtayungan Alla SWT.
Blog ieu mangrupakeun salah sawios Blog anu ngaguar perkawis Kasundaan boh dina Pangajaran / Atikan Basa Sunda ogé dina Ngamumulé Budaya Sunda, sementawis nembé sakedik anu disanggakeun, Insya Allah kapayunna tiasa langkung seueur pedaran nana.
Mugia katampi ku sadaya,
Haturnuhun
-
Asalamualaikum wr.wb
Kahatur Kang Andi Rustandi Sunarya…
Salam batkos ti pribados
Haturan….
nembe terang simkuring geuningan aya blogna Andi Rustandi Sunarya…
simkuring ngaraos Reueus kuayana ieu Blog Mugia aya manpaatna kanggo urang sadayana…..
meni betah kang jabaning dipiring ku kacapi suling sok waas, sok émut kapungkur nuju aya di Bale nyungcung……
hatur nuhun….,hapunten simkuring cologog ngiring yemah……ka ieu rorompok..


text:
Aksara Pallawa
- Pikeun kagunaan lian, tempo aksara Tamil.
Pallawa (Vatteluttu, vaṭṭeḻuttu) atawa "tulisan nyambung" nyaéta salah sahiji sistim panulisan abugida nu dipaké keur nulis sababaraha basa Dravida di India Kidul jeung Sri Lanka. Baretona ogé mangrupa sistim panulisan kuna nu dipaké keur nulis basa Tamil sanggeus abad kadua CE ngaganti aksara Tamil-Brahmi kuna dina sistim panulisan brahmi. Wangun panulisan nyambung ieu dipaké ogé di Kerala keur nulis dina basa Tamil kawas dina proto-Malayalam jeung Malayalam.
Rekaman Inskripsional dina basa Tamil aya dina wanci ti 300 SM tepi ka 1800 M sarta geus robah miturut sajarah.[1] Tamil Grantha mangrupa salah sahiji alpabet nu hurup tambahannana dijieun sacara husus keur kecap-kecap dina basa Sangsakerta. Oge, mangrupa wangun modipikasi tina aksara Tamil keur nulis grantha Sanskrit, atawa buku. Dina basa Tamil loba alpabet atawa hurup nu kapanggih dina basa Sangsakerta geus leungit.
Pallawa ogé ilahar katelah aksara Vatteluttu. Istilah Pallawa dipaké ku sarjana basa dina studi Asia Tenggara saperti George Coedes jeung D.G.E. Hall. Pangaruh linguistik jeung budaya India Dravida di Asia Tenggara mangrupa bukti sumebarna panulisan jeung literasi ti Asia Kidul: Pallawa, hiji dinasti Tamil abad awal Common Era (c. 275 tepi ka 500 CE), nu mawa sistim panulisannana dina palayaran ka wetan. Sistim panulisan Pallawa ngawangun dasar keur sababaraha sistim panulisan di Asia Tenggara sarta saluareunnana: Myanmar, Thailand, Laos, Kamboja, Malaysia, Indonesia, Sulawesi (Selebes) jeung Pilipina.[2]
Tempo oge[édit | édit sumber]
- Inskripsi basa Tamil dina lempengan tambaga
- Inskripsi basa India dina lempengan tambaga
- Inskripsi Laguna dina lempengan tambaga
Rujukan[édit | édit sumber]
- ↑ Agesthialingom, S. & S.V. Shanmugam (1970). The Language of Tamil Inscriptions. Annamalainagar, India: Annamalai University.
- ↑ Steever, Sanford B. (1998). The Dravidian Languages. London; New York: Routledge.


text:
Mata. Merul tina sapasang panon anjeun
Panon. Nu hanjat ka basisir, basa ombak
Mulangkeun mangpirang sarah parahu tatu
Jauh. Ti dasar sagara kasono
Tepung deui jeung anjeun, suku langit
Teu weléh maleukmeuk. Laut hawuk
Sanggeus lawas nguluwut leungiteun sajak cinta,
Layar-layar, camar, ungkara mutiara; iwal
Sapasang panon anjeun nu haat balabuh
Sabada taun-taun pajauh
Kuring anteng ngagambar sarébu mata kasimpé
Segak hégak warna. Muriang
Ngaranggeum implengan, ngalenyepan
Sarta ngaguratkeun isarah rindat-rindat
Rusiah. Sarébu mata kasimpé
Rabeng patinglémbéréh ngébréhkeun raheut sewang-sewang
Lir sarébu parahu nu ngakut sarébu dunya
Ti sarébu panyajak nu paragat dina kamar kecapna séwang-séwang
Kuring ngababakan, mites-mites régang usum
Ngawangun saung kasabaran. Sabab surti
Lalampahan baris ka jaruji, lebah dieu,
Gumulung jeung peurih kikisik
Mun peuting, mun peuting nyéblokkeun kelemeng
Kuring, jeung angin nu satia, nyerebungkeun durukan daun garing
Ngawur-ngawur arak kana rengat hawa
Sangkan warna langgeng mekar jeung rupa rusiahna
Boa mangabad-abad, ngagambar sarébu mata kasimpé
Mata. Tina sapasang panon anjeun
Panon. Nu hanjat ka basisir
Mulangkeun mangpirang sarah parahu tatu
Jauh. Ti dasar sagara kasono
Di cutat ku Putra Sunda Wibawa di Forrum PUGER’s Pasundan


text:
Di bawah ini adalah peribahasa peribahasa sunda yang berawalan huruf H
dilengkapi juga dengan arti bahasa sunda dan bahasa Indonesia nya untuk kemudahan anda dalam menemukan peribahasa sunda dan artinya, setelah pada kesempatan yang lalu sudah saya tuliskan peribahasa sunda huruf G
maka kali ini anda bisa menemukan peribahasa sunda huruf H.
Peribahasa Sunda Huruf H :
Hade gogoh hade tagog : Alus atawa hade dedeganana ; pantas.
Hade ku omong goreng ku omong : sagala rupa perkara bisa disebut hade atawa goreng lantaran omonganana ; segala sesuatu disebut jelek lantaran dari omongannya.
Hambur bacot murah congcot : Babari nyarean tapi berehan ; mudah marah tapi mudah juga untuk memberi.
Hampang birit : Daekan ; Giat atau rajin.
Hampang leungeun : Babari neunggeul ; suka bertindak kekerasan terhadap orang lain.
Handap asor : Daek ngahormat atawa ngajenan ka batur ; Sopan santun terhadap sesama.
Handap lanyap : Hade basa puguh entep seureuhna ; sikapnya ramah atau sopan namun mudah menyinggung orang lain.
Harewos bojong : Omongan anu diharewoskeun tap kadenge ku nu deukeut ka nu diharewosan ; Berbisik bisik namun masih kedengaran oleh orang.
Harus omong batan goong : Beja mah sok gampang pisan sumebarna ; Kabar burung atau fitnah biasanya lebih cepat tersebar dan dilebih lebihkan.
Hejo tihang : Resep pipindahan, resep gunta ganti pagawean ; suka berpindah pindah, suka berganti ganti pekerjaan.
Henteu asa jeung jiga : geus loma kacida ; Sudah biasa memberi kepada orang seperti saudara kandung sendiri.
Henteu unggul kalinduan gedag kaanginan : Henteu kapangaruhan ku rupa rupa gogoda pageuh nyekel tangtungan sorangan ; Sangat teguh dalam memegang prinsif.
Hirup teu neut, paeh teu hos : Terus terusan gering ripuh tapi teu maot : Sakit yang berkepanjangan namun tidak mati mati.
Hujan cipanon : Ceurik balilihan, loba nu ceurik ; Tersedu sedu, sedu sedan, menangis.
Hulu peutieun : Jelema anu leutik sirahna henteu surup jeung awakna ; Orang yang kepalanya kecil yang tidak sebanding dengan perawakan tubuhnya.
Hurip gusti waras abdi : Upama raja senang sarta mulya rahayat cageur ; Zaman feodal.
Itulah peribahasa sunda berawalan huruf H
yang dapat saya bagikan kepada anda, semoga peribahasa sunda
ini dapat membantu anda dalam menemukan peribahasa sunda dan artinya.


text:
Kabul
Kabul (basa Pérsia: کابل Kābol IPA: [kɒːˈbol]; basa Pastun: کابل Kābul IPA: [kɑˈbul]; kuna Caubul) nya éta ibu kota sakaligus kota pangedéna di Apganistan kalawan jumlah populasi kira-kira 2 – 4 yuta jiwa.[1] Hiji terowongan ngahubungkeun Kabul jeung wawatesan Apganistan-Tajikistan di handap Pagunungan Hindu Kush.
Umur Kabul leuwih ti 3.000 taun. Loba karajaan nu perang parebut kota ieu, ku lantaran lokasina nu stratégis sapanjang rute padagangan Asia Kidul jeung Tengah. Dina 1504, Babur nyieun patempatan ieu ibu kota Kakaisaran Moghul. Dina 1776, Timur Shah Durrani nyieunanna ibu kota Apganistan modérn.[2].


text:
Carita pondok
Carita pondok atawa mindeng disingget minangka carpon nyaéta hiji wangun prosa naratif fiktif. Carpon téh mangrupa tarjamahan tina Basa Inggris nyaéta short story atawa nu basa Indonesiana cerita pendek. Wangun carita pondok nu aya dina sastra mah datangna ti Eropah. Nepi ka ayeuna teu acan aya watesan naon ari carita pondok téh, nu puguh mah carita pondok teh nyaéta kajadian atawa sabagian tina kajadian anu dicaritakeun ku pangarangna kalayan daria, puguh anu ditepikeunana, karasa ayana hiji masalah, puguh tokoh atawa nu ngalakonna bari ninggalkeun kesan keur nu maca. [1]
Carita pondok condong munel sarta langsung dina tujuanana dibandingkeun karya-karya fiksi anu leuwih panjang, kawas novella (dina pengertian modern) sarta novel. Alatan singgetna, carita-carita pondok hasil ngandelkeun téknik-téknik sastra kawas inohong, plot, téma, basa sarta insight sacara leuwih lega dibandingkeun jeung fiksi anu leuwih panjang. Caritana bisa mangrupa sagala rupa jenis.
Carita pondok .
Daptar eusi
Sajarah[édit | édit sumber]
Asal-usul[édit | édit sumber]
Carita pondok asalna tina anekdot, hiji kaayaan anu digambarkan singget anu kalawan gancang anjog kana tujuanana, paralel jeung talari carita lisan anu ngahasilkeun carita-carita kawentar kayaning Iliad sarta Odyssey karya Homer. Carita-carita eta ditepikeun dina wangun puisi anu mibanda wirahma, kalayan wirahma anu mibanda fungsi minangka pakakas pikeun nulungan jalma pikeun nginget caritana. Bagian-bagian singget tina ieu carita teh, dipuseurkeun kana naratif-naratif individu anu bisa ditepikeun dina hiji kasempetan pondok. Sakabéh caritana kakara katémbong saupama sakabéh bagean caritana geus ditepikeun.
Kalawan mecenghulna novel anu realistis, carita pondok mekar minangka hiji miniatur, contona dina carita-carita karya E.T.A. Hoffmann sarta Anton Chekhov.
Fabel, anu umumna mangrupa carita rahayat kalawan talatah-talatah moral di jerona, cenah dianggap ku sajarahwan Yunani Herodotus minangka hasil timuan saurang budak Yunani anu ngaranna Aesop dina abad ka-6 SM (sanajan aya carita-carita séjén anu asalna ti bangsa-bangsa séjén anu dianggap asalna ti Aesop). Fabel-fabel kuna ieu kiwari dipikawanoh minangka Fabel Aesop. Tapi aya ogé anu mikeun definisi séjén patali jeung istilah fabel. Fabel, dina hasanah Sastra Indonésia remen ogé, diartikeun minangka carita ngeunaan sato. Carita fabel anu populer contona Carita Si Peucang, jeung sajabana.
Saterusna, jenis carita mekar ngawengku sage, mite, sarta legenda. Sage mangrupa carita kapahlawanan. Contona Joko Dolog. Mite leuwih menyaran dina carita anu patali jeung kapercayaan balaréa satempat ngeunaan hiji hal. Contona Nyi Roro Kidul. Sedengkeun legenda ngandung harti minangka hiji carita ngeunaan asal usul lumangsungna hiji tempat. Contona Banyuwangi.
Wangun kuna séjénna tina carita pondok, nyaéta anekdot, populer dina mangsa Kakaisaran Romawi. Anekdot boga fungsi kawas paumpamaan, hiji carita realistis anu singget, anu ngawengku hiji talatah atawa tujuan. Réa tina anekdot Romawi anu aya keneh kiwari dikumpulkeun dina Gesta Romanorum dina abad ke-13 atawa 14. Anekdot tetep populer di Éropa nepi ka abad ke-18, sedengkeun surat-surat anekdot eusina fiksi karya Sir Roger de Coverley dipedar.
Di Éropa, talari nyaritakeun lisan mimiti ngembang jadi carita-carita nu ditulis dina munggaran abad ka-14, utamana pisan mah kalawan medalna karya Geoffrey Chaucer Canterbury Tales sarta karya Giovanni Boccaccio Decameron. Kadua buku ieu disusun tina carita-carita pondok anu misah (ti anekdot lucu tepi ka fiksi sastra anu dikarang kalawan hade), anu ditempatkeun di jero carita naratif anu leuwih badag (hiji carita carangka), sanajan pakakas carita carangka henteu diadopsi ku kabéh nu nulis. Dina ahir abad ka-16, sawaréh tina carita-carita pondok anu pangpopulerna di Éropa nyaéta "novella" poek anu tragis karya Matteo Bandello (hususna dina tarjamahan Perancisna). Dina mangsa Renaisan, istilah novella dipaké pikeun ngarujuk dina carita-carita pondok.
Dina panengah abad ka-17 di Perancis lumangsung kamekaran novel pondok anu diperhalus, "nouvelle", ku pengarang-pengarang kawas Madame de Lafayette. Dina 1690-an, dongeng-dongeng tradisional mimiti dipedar (salah sahiji ti kumpulan anu pangkawentarna nyaéta karya Charles Perrault). Mecenghulna tarjamahan modern kahiji Sarébu Hiji Peuting karya Antoine Galland (ti 1704; tarjamahan séjénna mecenghul dina 1710–12) ngabalukarkeun pangaruh anu hébat kana carita-carita pondok Éropa karya Voltaire, Diderot sarta lian-liana dina abad ka-18.
Carita-carita pondok moderen[édit | édit sumber]
Carita-carita pondok modern mecenghul minangka genrena sorangan dina mimiti abad ks-19. Conto-conto munggaran tina kumpulan carita pondok kaasup Dongeng-dongeng Grimm Duduluran (1824–1826), Evenings on a Farm Near Dikanka (1831-1832) karya Nikolai Gogol, Tales of the Grotesque and Arabesque (1836), karya Edgar Allan Poe sarta Twice Told Tales (1842) karya Nathaniel Hawthorne. Dina ahir abad ka-19, kamekaran majalah sarta jurnal ngababarkeun paménta pasar anu kuat kana fiksi pondok anu panjangna antara 3.000 nepi ka 15.000 kecap. Di antara carita-carita pondok kawentar anu mecenghul dina période ieu téh "Kamar No. 6" karya Anton Chekhov.
Dina panengah kahiji abad ka-20, sajumlah majalah kasohor, kawas The Atlantic Monthly, Scribner's, sarta The Saturday Evening Post, kabéhanana medar carita pondok dina saban terbitanana. Paménta kana carita-carita pondok anu mutuan kacida gedena, sarta bayaran pikeun carita-carita éta kacida luhurna, ku kituna F. Scott Fitzgerald deudeuieun nulis carita pondok pikeun ngalunasan sagala rupa hutangna.
Paménta kana carita-carita pondok ku majalah ngahontal penclutna dina panengah abad ka-20, nalika dina majalah 1952 Life medar carita pondok panjang Ernest Hemingway anu panjang (atawa novella) Lalaki Kolot sarta Laut. Terbitan anu ngamuat carita ieu payu 5.300.000 eksemplar ngan dina dua poé.
Saprak éta, jumlah majalah komérsial anu medar carita-carita pondok geus ngurangan, sanajan sawatara majalah kawentar kawas The New Yorker terus ngamuatna. Majalah sastra ogé mere tempat keur carita-carita pondok. Sajaba ti éta, carita-carita pondok kadieunakeun geus manggihan ambekan anyar ngaliwatan penerbitan online. Carita pondok bisa kapanggih dina majalah online, dina kumpulan-kumpulan anu diorganisir nurutkeun pengarangnya atawa témana, sarta dina blog.
Ciri-ciri Carita Pondok[édit | édit sumber]
- Jumlah kecapna tara leuwih ti 10000 kecap,
- Upama diukur ku waktu macana, antara 10 nepi ka 20 menit,
- Kajadian anu dicaritakeun biasana ngan ukur hiji kajadian,
- Palaku nu aya dina carita pondok teu loba, ukur hiji atawa dua urang.
- Caritana kurang kompleks upama dibandingkeun jeung novel
- Miboga hiji plot, setting tunggal, tur ngawengku jangka waktu anu singget.
Unsur-unsur Carita Pondok[édit | édit sumber]
Dina wangun-wangun fiksi anu leuwih panjang, caritana condong ngamuat unsur-unsur inti nu tangtu tina struktur dramatis: eksposisi (panganteur setting, kaayaan sarta inohong utamana), komplikasi (kajadian di jero carita anu ngawanohkeun konflik sarta inohong utama); komplikasi (kajadian di jero carita anu ngawanohkeun konflik); aksi anu ningkat, krisis (waktu anu nangtukeun pikeun si inohong utama sarta komitmen maranéhanana kana hiji léngkah); klimaks (titik minat pangluhurna dina harti konflik sarta titik carita anu ngandung aksi pangréana atawa pangpentingna); pungkasan (bagian carita di mana konflik direngsekeun); sarta moralna.
Alatan pondok, carita-carita pondok bisa ngamuat pola ieu atawa bisa oge henteu. Contona, carita-carita pondok modern ngan sakali-kali ngandung eksposisi. Anu leuwih umum nyaéta mimiti anu dumadakan, jeung carita anu dimimitian di tengah aksi. Kawas dina carita-carita anu leuwih panjang, plot ti carita pondok ogé ngandung klimaks, atawa titik balik. Tapi sok sanajan kitu, ahir tina karéréaan carita pondok biasana dumadakan sarta kabuka sarta bisa ngandung (atawa bisa ogé henteu) talatah moral atawa palajaran praktis.
Kawas réa wangun seni naon wae oge, ciri has tina hiji carita pondok beda-beda nurutkeun pangarangna.
Unsur Intrinsik[édit | édit sumber]
unsur intrinsik nyaeta unsur nu ngabangun karya eta sorangan. unsur-unsur intrinsik carpon nyaeta:
- Tema nyaeta ide pokok hiji carita, nu diyakini jeung dijadikeun sumber carita.
- Latar(setting) nyaeta tempat, waktu, suasana nu aya dina carita.Hiji carita kudu jelas dimana tempatna, iraha kajadianna jeung suasana keur carita.
- Galur(Plot) nyaeta susunan kajadian nu ngabentuk hiji carita
Galur dibagi jadi 3 nyaeta:
- Galur maju nyaeta rangkaian kajadian nu urutanna sesuai jeung urutan waktu kajadian atawa nu gerakna kaharep terus.
- Galur mundur nyaeta rangkaian kajadian nu susunanna teu sesuai jeung urutan waktu kejadian atawa carita nu gerakna mundur(flashback).
- Galur Campuran nyaeta campuran antara galur maju jeung mundur.
Galur boga sababaraha tahap:
- Panganteur: bagian carita mangrupa lukisan, waktu, tempat atawa kajadian nu mangrupakeun mimitina carita.
- Penampilan masalah: bagian nu nyaritakeun masalah nu keur dihadapan ku palaku carita.
- Puncak kategangan/klimaks: masalah dina carita nu geus gawat pisan, konflikna keur memuncak.
- Kategangan nurun/antiklimaks: malasah tos bisa diatasi jeung kekhawatiran mulai leungit.
- Resolusi: masalah geus bisa di atasi atawa di bereskeun.
- Perwatakan
ngagambarkeun watak atawa karakter tokoh nu bisa ditingali dina 3 segi nyaeta:
- Dialog tokoh
- Penjelasan tokoh
- Penggambaran fisik tokoh
- Tokoh nyaeta jalma-jalma nu dicaritakeun dina carita jeung loba nyandak peran dina carita. tokoh dibagi jadi 3 nyaeta:
- Protagonis:tokoh utama
- Antagonis: tokoh penentang atawa lawanna tokoh utama
- Tritagonis:Penengah dina tokoh utama jeung tokoh lawan
- Amanat nyaeta pesan atawa nasehat nu rek disampaikeun pangarang lewat carita.
Unsur Ekstrinsik[édit | édit sumber]
unsur ekstrinsik nyaeta unsur-unsur nu aya diluar karya sastra, tapi sacara teu langsung ngapengaruhan bangunan atawa sistem organisme karya sastra. unsur-unsurna nyaeta:
- Nilai-nilai dina carita(agama,budaya,politik,ekonomi)
- latar belakang kahirupan pangarang
- situasi sosial keur carita diciptakeun
Ukuran[édit | édit sumber]
Netepkeun naon anu misahkeun carita pondok ti format fiksi séjénna anu leuwih panjang nyaéta hiji hal anu problematis. Hiji definisi klasik tina carita pondok nyaeta yén manéhna kudu bisa dibaca dina waktu sakali diuk (hal ieu utamana pisan diajukeun dina esai Edgar Allan Poe "The Philosophy of Composition" dina 1846). Definisi-definisi séjénna nyebutkeun wates panjang fiksi tina jumlah kecap-kecapna, nyaéta 7.500 kecap. Dina pamakéan kontemporer, istilah carita pondok umumna ngarujuk kana karya fiksi anu panjangna henteu leuwih ti 20.000 kecap sarta henteu kurang ti 1.000 kecap.
Carita anu pondokna kurang ti 1.000 kecap kagolong kana genre fiksi kilat (flash fiction). Fiksi anu ngaleuwihan wates maksimum parameter carita pondok digolongkeun kana novelette, novella, atawa novel.
Genre[édit | édit sumber]
Carita pondok umumna nyaéta hiji wangun karangan fiksi, sarta anu pangréana dipedar nyaéta fiksi kawas fiksi ilmiah, fiksi horor, fiksi detektif, jrrd. Carita pondok kiwari ogé ngawengku wangun nonfiksi kawas catetan lalampahan, prosa liris sarta varian-varian pasca modern sarta non-fiksi kawas fikto-kritis atawa jurnalisme anyar.
Carita pondok kawentar[édit | édit sumber]
- "An Occurrence at Owl Creek Bridge" ku Ambrose Bierce (teks online)
- "Yours Truly, Jack the Ripper" ku Robert Bloch
- "A Sound of Thunder" ku Ray Bradbury
- "Cathedral" ku Raymond Carver
- "The Most Dangerous Game" ku Richard Connell
- "The Story of an Hour" ku Kate Chopin (teks online)
- "A Rose for Emily" ku William Faulkner (teks online)
- "The Overcoat" ku Nikolai Gogol (teks online — tarjamahan ti basa Rusia)
- "Young Goodman Brown" ku Nathaniel Hawthorne (teks online)
- "The Snows of Kilimanjaro" ku Ernest Hemingway (teks online)
- "The Gift of the Magi" ku O. Henry (teks online)
- "The Lottery" ku Shirley Jackson (teks online)
- "The Monkey's Paw" ku W.W. Jacobs
- "The Dead" ku James Joyce (teks online
- "In der Strafkolonie" ku Franz Kafka (teks online terj. Inggris ti basa Jerman)
- "The Call of Cthulhu" ku H.P. Lovecraft
- "Bartleby, the Scrivener" ku Herman Melville (teks online)
- "A Good Man Is Hard to Find" ku Flannery O'Connor (teks online)
- "The Tell-tale Heart" ku Edgar Allan Poe (teks online)
- "Brokeback Mountain" ku Annie Proulx
- "The Red Room" ku H.G. Wells
- "The Last Question" ku Isaac Asimov
Tempo ogé[édit | édit sumber]
- Daptar pengarang carita pondok dunya
- Daptar pengarang carita pondok Indonésia
- Sastra
- Karya fiksi
- Daptar carita pondok anu mecenghul di The New Yorker
- Daptar carita pondok dina Basa Sunda, nu kungsi medal dina wanda buku, majalah, atawa koran
Asal-asal séjén[édit | édit sumber]
- Loka Komunitas Nu nulis Amatir Indonésia, Loka komunitas nu nulis amatir pangbadagna di Indonésia, carita pondok, puisi, prosa
- Free Stories Center, loka pikeun carita pondok sarta usaha medarna
- Million Writers Award, pikeun carita pondok pangalusna online warsih ieu
- Kronologi carita pondok Amérika
- Perpustakaan badag online pikeun carita pondok kontemporer sarta klasik
- Perpustakaan online pikeun carita pondok kontemporer sarta klasik- Loka Jerman
- Carita pondok etexts sarta Leuwih réa Carita pondok etexts di Project Gutenberg
- Carita Hasidik Yahudi
- Carita pondok: 10 petunjuk pikeun nu nulis kreatif anyar
- InÉdit: pikeun nu nulis ngora kalawan kumpulan puisi sarta carita pondok online ku jelema ngora
- Short Story Radio, stasiun radio internet husus pikeun siaran professional ti cerpen-cerpen anu teu kungsi dipedar saméméhna
- ↑ S, Adang. 1987. Diajar Ngarang Carita Pondok. Bandung:Pustaka Buana Hal. 2


text:
Dawuhan Alloh Subhanahu Wa Ta’ala dina surat Al-Bayyinah Ayat 5
“Padahal maranehna teu diparentah, salian ti supaya aribadah ka AlIoh. kalawan ngaikhlaskeun agama karana Mantena..... “
Tegas Alloh Ta’ala marentahkeun ka makhluq-Na supaya dina ibadah ka mantena teh kudu dibarengan ku kaikhlashan. Ikhlash memang gampang keur diucapkeun, da pira ge ukur sababaraha huruf, tapi dina prak-prakan na mah teu sagampang ngucapkeun nana. Kadang-kadang masih loba umat Islam sorangan anu teu faham naon anu disebut ikhlash teh. Aya anu narjamahkeun yen anu disebut ikhlash teh, milampah amal kahadean bari teu dibarengan ku pamrih, teu ngarep-ngarep buruh.
Ngahartikeun ikhlash, mangrupakeun pagawean anu dipilampah kalawan tanpa pamrih, memang teu salah teuing, tapi lamun hiji jalma migawe hiji pagawean tanpa pamrih, teu ngarep-ngarep buruhan tina hasil pagawean nana, tangtu dina ngalaksanakeun eta pagawean bakal ngolembar, kurang na motivasi, teu boga dorongan pikeun migawe eta pagawean kalawan hade. Malahan aya kata-kata hikmah au pantes keur ditafakuran ku urang, nyaeta :”Sing saha migawe hiji pagawean tapi tanpa tujuan, mangka eta pagawean moal aya gunana. Sing saha anu ngarasa boga kasieun tapi teu boga sikep waspada dina hirupna, mangka rasa kasieun eta percumah”
Babasaan tina kalimah hikmah eta, bisa dihartikeun hiji jalma anu migawe hiji pagawean tapi teu boga tujuan, sarua jeung jalma anu pangangguran, pagaweannana tambuh laku teu aya manfaatna, atawa jalma anu sieun disiksa dina naraka tapi manehna teu waspada, teu ati-ati dina milampah dosa, tangtu eta rasa kasieun ku siksa naraka teh, ukur bohong wungkul.
Ku sabab eta, jalma anu ikhlash sabenerna jalma anu ibadah atawa milampah amal kahadean ku sabab ngarasa aya pamrih, ku sabab hayang meunang buruhan. Hartina ibadah jeung amal kahadeannana boga maksud jeung tujuan. Tah persoalannana, naon atuh pamrih, tujuan atawa buruhan anu dipiharep ku jalma anu ibadahna atawa amal kahadeanna anu dibarengan ku kaikhlashan teh ?
Hadirin Rohimakumulloh
Sacara bahasa, Ikhlas hartina bersih tina kotoran jeung ngajadikeun sagala ibadah jeung amal kahadeannana bersih tina kokotor. Sedengkeun sacara istilah, Ikhlas hartina satiap ibadah jeung amal kahadean dilaksanakeun niat miharep ridho Alloh wungkul tanpa dibarengan ku perbuatan musyrik atawa nyarekatkeun Mantena kana perkara naon bae oge.
Ku sabab eta, salaku muslim dina satiap jeung sakabeh amal ibadah jeung amal sosial di masyarakat, salilana diniatan jeung ditujukeun ngan ridho Alloh wungkul, hartina satiap tekad, ucap jeung lampah ngan ukur di fokuskeun, di arahkeun keur ngudag buruhan, ganjaran atawa pamrihna ngan ukur ti Alloh wungkul, lain keur ngudag pamuji batur, lain keur ngarep-ngarep kadudukan, ibadah jeung muamalahna lain keur neangan harta atawa ngudag jabatan.
Saperti zaman kiwari, sakitu lobana jalma anu ngaku muslim, tapi dina ibadah jeung amal na teh ukur ngarep-ngarep buruhan jeung pamuji ti sasama jalma, rea anu da’wah jeung ibadah karana hayang dipilih jadi wakil rakyat, dipilih jadi kepala desa atawa jabatan lainna saperti jadi RW atawa RT wungkul. Upama dadasar ibadah jeung amalna saperti kitu, pamustungan nana sok poho ditemah wadi, sok poho kana tugas jeung kawajiban, sabab lengkah awalna memang teu dibarengan ku kaikhlashan, paniatan awal na ukur hayang kadunyaan wungkul. Matak teu aneh loba pajabat boh di dewan atawa di birokrasi, malah di tingkat RT atawa RW, daek di gawe na teh lamun kaherong, kaciri piuntungeun dunya na heula, sakira na teu nguntungkeun mah, dianggap lain tugas jeung kawajibannana. Sok sanajan geus meunang gajih oge, tapi angger we kudu aya paleuleuwih ti nu lianna deui. Akibatna mahabuna korupsi, manipulasi jeung sajabana ti eta, awal na tina kurang na ikhlash dina sagala amal jeung ibadahna. Lebah dieu Alloh Subahanahu Wa Ta’ala dadawuh :
“Sing saha anu mikahayang kahirupan dunya katut hiasannana, ku Kami baris dicumponan, saniskara anu ku maranehna di usahakeun di ieu dunya teh, sarta maranehna moal dirugikeun. Maranehna teh jalma-jalma anu di akheratna henteu meunang naon-naon salian ti naraka, jeung sagala amalna di dunya jadi gugur, sarta mubadir saniskara anu ku maranehna geus diamalkeun” (Q.S. Huud ayat 15 – 16)
Hadirin Rohimakumulloh
Mangrupakeun konsekwensi logis, upama satiap amal jeung ibadah ngarep-ngarep buruh, ganjaran jeung pamuji ti sasama makhluq, mangka nalika di yaumil akhir manehna teu bisa mawa bekel keur nyanghareupan kahirupan di akherat. Kahadean-kahadean anu dilampahkeun nana geus tumpur ludes, dibeakkeun di dunya wungkul, amal jeung ibadah geus dibayar kontan di dunya keneh. Saperti meunangna jabatan, fasilitas-fasilitas, pokona kabehannana buruhan amalna dibeakeun ku kahormatan-kahormatan anu semu, ukur di agung-agung di hareupeun nana wungkul, di angkat jadi pimpinan atawa ketua partey. Meunang piagam penghargaan, ngarasa agul meunang gelar pahlawan, malah teterejel mementa balas jasa ka nagara pedah baheula kolotna geus jadi pahlawan. Pajarkeun manehna geus berjuang demi bangsa jeung nagara, ngarasa aing pang pantesna meunang fasilitas ti nagara jeung pangakuan ti masyarakat.
Sakalina kaliwat teu disebut ngaran na di pasamoan atawa dina hiji acara, benduna teu anggeus ku saminggu, komo lamun teu di bere waktu keur acara sambutan, dirina ngarasa teu dihargaan, nepi ka ngamusuhan ka anu boga acara pedah ku perkara anu sepele saperti kitu. ka jalma model kitu Alloh Ta’ala ngawawadian dina surat al-Furqon 23 :
“Jeung Kami mariksa sakabeh amal anu dilampahkeun ku maranehna, tuluy Kami ngajadikeun amal-amalna jadi lebu anu mahabu”
Hadirin Rohimakumulloh
Dumasar hal eta, penting pikeun urang anu miharep kana kasalametan dunya jeung kabagjaan akherat, pikeun mersihkeun satiap amal jeung ibadah tina kokotor, tina noda jeung buruhan dunya wungkul. Ngalaksanakeun satiap pagawean boh anu sifat na sosial kamasyarakatan atawa keur kapentingan usaha, komo deui dina lebah ibadah mahdoh ka Alloh. Prak teangan buruhna, ganjaran nana, panggihan pamrihna ngan ukur ti Alloh Subhanahu Wa Ta’ala wungkul :
Ayat ieu mangrupakeun harti anu sabenerna tina kaikhlashan sagala amal jeung ibadah manusa ka Alloh, dina prak-prakkan nana atawa dina kahirupan bermasyarakatna, jalma anu ikhlash mampu nyumputkeun amal kahadeannana saperti kalolobaan jalma hayang nyumputkeun kagorengan lampahna. Puncakna kaikhlashan mah, aya dina fokus jeung konsentrasi amal jeung ibadahna anu di arahkeun ka Alloh Ta’ala nyalira, hartina rek aya anu muji atawa anu mikangewa, manehna teu paduli. Satiap tekad, ucap jeung lampahna geus ngarasa mangrupakeun kawajiban anu kudu dilaksanakeun ku dirina, manehna teu perlu di puji ku manusa, sabab pujian mah mung kagungan Alloh, upama di kritik atawa dijejeleh pedah goreng pagawean ceuk batur, moal ngarasa pundung komo belik mah. Da yakin anu bisa mere ganjaran, buruhan jeung nganiley kana satiap amal jeung ibadah na ngan ukur Alloh Ta’ala wungkul. Batur mah ukur bisa ngeprokan jeung nyurakan.
Hadirin Rohimakumulloh
Dina hiji waktos, Rosululloh Sholallohu ‘Alaihi Wasallam kasumpingan hiji lalaki bari tumaros ;” Ya Roasululloh ! abdi teh tos satekah polah nyumputkeun sagala amal kahadean abdi supaya teu katembong ku batur, tapi dina hiji waktos mah kahadean abdi teh kapanggih ku batur, abdi ge ngaraos atoh kapanggih kitu teh. Naha abdi masih kenging pahala tina amal anu kapanggih ku batur tadi ? Waleran Nabi Sholallohu ‘Alaihi Wasallam : “maneh bakal meunang pahala tina eta amal kahadean maneh”. Bari teras dadawuh :
LAKA FIHI AJRUS SIRI WA AJRUL ‘ALANIYAH
“Pikeun maneh pahala anu disumputkeun jeung pahala anu diniatkeun”
Dumasar kana hadits anu disebatkeun nembe, upama nyieun kahadean terus meunang peunteun ti batur, atawa pagawean hade urang di nuhunkeun ku batur, sabenerna moal ngurangan niley ikhlash tina amal jeung ibadah na, asal memang niat jeung maksud tina milampah eta amal jeung ibadah na lain keur pupujieun, lain keur neang pamuji batur jeung buruhan ti sasama jalma.
Memang keur ngukur kaikhlashan amal jeung ibadah hiji jalma, lain bagian urang, lain tugas sasama manusa malahan Malaikat oge kadang-kadang teu apal kana kaikhlashan hiji jalma. Saperti diterangkeun dina salah sahiji riwayat :
INNAL MALAIKATA LA YAR FA’UNA ‘AMALA ‘ABDI MIN ‘IBADILLAHI FAYASTAK TSIRUNAHU WA YUZAKKUNAHU HATTA YANTAHU BIHI ILA HAITSU SYA ALLOHU TA’ALA MIN SULTHONIHI FAYUHILLAHU ILAIHIM : INNAKUM HAFAZHOTUN ‘ALA ‘AMALI ‘IBADI WA ANA ROQIBUN ‘ALA MA FI NAFSIHI INNA ‘ABDI HADZA LAM YUKH LISH LI.......
“kadang-kadang Malaikat nyandak amal hiji jalmi jeung ku aranjeuna dianggap loba jeung aranjeuna maruji kana lobana eta amal, sahingga dugi ka payuneun Alloh, mangka Alloh dadawuh ka aranjeuna :”maraneh mah ukur nyatet amal hamba Kaula, sedengkeun Kaula kana eusi jeung niat hatena, jalma ieu teh teu ikhlash karana Kaula dina amal-amal na......”
Dumasar kana katerangan eta, tembong yen kaikhlashan dina satiap ibadah jeung amal hiji jalma, ukur bisa katingali sareng ka ukur mung ku Alloh Ta’ala sareng ku dirina sorangan. Jadi teu kudu maksakeun satiap amal jeung ibadah urang susulumputan ngarah batur teu apal, apanan aya sabagian ibadah anu memang boga niley syi’ar, anu kudu katembong ku batur. Contona dina sholat berjama’ah atawa sholat jum’atan, apanan eta mah pasti urang teh bakal katingali ku batur, asal niat jeung maksud ibadah na bener-bener keur milari kana karidho Alloh, tangtuna oge hal eta moal ngurangan kana kaikhlshan amal jeung ibadah urang.
Hadirin Rohimakumulloh
Salila paniatan jeung pamaksudan tina satiap amal jeung ibadah ngan ukur kanggo milari ridho Mantena, ngan keur neangan pamrih ti Alloh Subhanahu Wa Ta’ala, moal jadi persoalan lamun katingali ku batur malah mun eta amal kahadean anu dilaksanakeun ku urang tuluy batur aya anu nurutan atawa nuturkeun lampah kahadean anu di laksanakeun ku urang, aya niley leuwih pikeun urang anu nyontoan kana amal kahadean. Sakumaha dawuhan Rosululloh Sholallohu ‘Alaihi Wasallam :
MAN SANNA SUNNATAN HASANATAN FALAHU AJRUHA MAN ‘AMILA BIHA ILA YAUMIL QIYAMAH, WA MAN SANNA SUNNATAN SAYYIATAN FA ‘ALAIHI WIJRUHA WA WIJRU MAN ‘AMILA BIHA ILA YAUMIL QIYAMAH.
“Sing saha anu mere conto amal kahadean, mangka manehna bakal meunang pahala jeung pahala jalma-jalma anu nuturkeun eta amal kahadean nepi ka poe kiamah, jeung sing saha anu mere conto kamaksiatan mangka manehna bakal meunang dosa jeung dosa-dosa jalma anu nuturkeun pagawean maksiatna nepi ka poe kiamah”
Sakadar conto upama urang daek ngaji atawa sholat berjama’ah, terus ngajak atawa aya batur anu nuturkeun sholat jeung ngaji mangka eta kahadean teh bakal nikel-nikel pahala na ngocor nepi ka poe kiamah, upama conto kahadean anu nuturkeun nana nepi ngaruntuy sababaraha turunan, mangka geus teu kabayang pahala anu bakal tepi ka urang nepi ka jaga dina poe hisaban. Sabalikna upama urang mirucaan teu bener di lembur urang, ngabudayakeun kana minuman keras misalna, mangka manehna bakal meunang dosa ti lampah dirina jeung lampah jalma-jalma anu nuturkeun nana. Kukituna mun rek nyieun kamaksiatan mah ulah sok mamawa batur, komo mun urang bisa ngeureunan kana lampah maksiat mah bakal leuwih hade.
Hadirin Rohimakumulloh
Intina urang ulah rek ngalelebar satiap amal jeung ibadah anu geus, eukeur jeung anu bakal dilampahkeun, ulah nepi ka satiap amal jeung ibadah urang jadi lebu anu ka apungkeun ku angin teu aya tapakna, atawa dina katerangan lain Alloh Ta’ala dadawuh :
“.......Nya conto manehna (anu amal ibadahna teu ikhlas) saperti batu leucir anu aya lebuan, anu cor kahujanan teh eta batu bakal leucir deui bae, maranehna teu meunang ganjaran nanaon tina saniskara anu diusahakeunnana, tur Alloh moal nuduhkeun ka jalma-jalma anu kafir” (QS. Al-Baqoroh : 264)
Mangka ku sabab eta urang kudu bisa ngabentengan kana satiap amal ibadah urang, sahingga sagala anu diusahakeun ku urang salila hirup di dunya bisa namper, aya arep-arepeun keur bekel dina poe jaga.
Numutkeun ‘ulama Syaqiq bin Ibrohiim, benteng amal teh aya 3 (tilu) :
1. Kudu ngarasa yen satiap amal ibadah anu dilampahkeun teh, sakabehna mangrupakeun hidayah sareng taufiq ti Alloh Subhanahu Wa Ta’ala, tanpa ayana taufiq jeung hidayah Mantena, urang moal bisa ngalaksanakeun amal ibadah.
2. Satiap amal ibadah anu dilaksanakeun ku urang, ngan ukur pikeun milari ridho Alloh, ku cara kitu urang bisa meruhkeun jeung ngadalikeun hawa nafsu
3. Satiap amal ibadah anu dilaksanakeun ku urang, salilana ngan ngarepkeun ganjaran, pahala, buruhan ti Alloh Ta’ala wungkul supaya bisa ngaleungitkeun sifat rakus, kadedemes jeung sifat riyaa.
Ku 3 (tilu) benteng ieu, mangrupakeun salah sahiji tarekah supaya salilana amal ibadah urang aya dina kaikhlashan, satiap amal ibadah salilana ngan miharep ridho Alloh Ta’ala wungkul supaya satiap amal ibadah teu kadorong ku hawa nafsu anu nyasarkeun. Mangka satiap amal ibadah anu ngan ukur menta pamrih, menta buruhan jeung ganjaran ngan ti Alloh wungkul, diri urang salilana moal paduli kana pamuji batur jeung moal rek pundung atawa belik mun dipoyok batur.
Sakuduna tina amal ibadah teh siga tukang ngangon domba atawa meri anu ngalaksanakeun ibadah di sakurilingeun angonan nana, manehna moal hayang dipuji jeung luntur dipoyokan ku binatang angonan nana. Kitu deui jalma anu ikhlas amal ibadahna teu kudu hayang katingali ku batur atawa henteu.
Sumber: http://bit.ly/2iX8R72


text:
Kanari
Kanari nyaéta genus ti kira-kira 75 spésiés tuwuhan tropis ti kulawarga Burseraceae. Asal tuwuhan ieu téh ti Afrika tropis, Asia kidul, Nigeria kidul, Madagaskar, Mauritius, India, Cina kidul, Indonésia, sarta Filipina. Jangkungna tuwuhan anu héjo terus sapanjang taun ieu bisa ngahontal 40-50 méter. Nurutkeun International Union for Conservation of Nature and Natural Resources (IUCN) spésiés Canarium kipella anu éndemis di Indonésia kaancam sirna.
Pamangpaatan[édit | édit sumber]
Sawatara spésiés miboga siki anu bisa didahar, ogé dipikawanoh minangka kacang kanari. Canarium indicum sarta Canarium ovatum nyaéta jinis-jinis anu kawentar sikina di Indonésia sarta Filipina. Spésiés Canarium luzonicum kawentar alatan ngahasilkeun resin elemi.
Canarium odontophyllum kawentar ku buahna anu rasana jiga buah alpuket. Buahna bisa didahar sanggeus dikeueum dina cai haneut. Buah spésiés ieu ngandung protéin, karbohidrat, sarta lemak sahingga cocog dijadikeun bahan kadaharan. Jinis ieu diwanohkeun ayana di Kalimantan nepi ka Australia. Buah tuwuhan ieu ogé mindeng jadi bahan kadaharan lemur di Madagaskar.
- Spésiés petingan


text:
1Ti Paulus, Silpanus, jeung Timoteus. Kahatur dulur-dulur di jamaah Tesalonika, umat Allah Nu jumeneng Rama jeung Gusti Jungjunan urang, Isa Al Masih. 2Mugia aranjeun dipaparin sih kurnia katut rahayu ti Allah jeung ti Isa Al Masih, Gusti Jungjunan urang. 3Simkuring sapara kanca sapara kanca, kudu teu petot-petot muji sukur ka Allah; ku sabab, iman aranjeun ka Isa Al Masih jeung kanyaah aranjeun ka pada batur, anu beuki tambah jembar. 4Munasabah, mun aranjeun, ku simkuring sapara kanca dipake reueus ka jamaah-jamaah umat Allah teh. Sabab memang saenyana. Sakitu aranjeun teh digencet jeung dikaniaya, tapi tetep junun ngalakonan iman kapercayaan. 5Eta teh jadi bukti, tina adilna katangtuan hukum Allah; nu geus nganyatakeun, yen aranjeun layak jadi warga Karajaana-Na lantaran aranjeun geus nandang sangsara ku karana eta. 6Nya ku sabab adil tea, Allah baris ngahukum ka jelema-jelema anu ayeuna ngagencet ka aranjeun. 7Ari aranjeun, — anu ayeuna eukeur digencet — tanwande ku Mantenna baris diganjar bareng jeung simkuring sapara kanca. Eta moal teu bukti, dina waktu Isa, Gusti Jungjunan urang, rawuh ti sawarga dina gedurna seuneu jeung diiring ku malaikat-malaikat-Na anu garagah. 8Sakur anu dina hirupna henteu malire ka Allah, kitu deui anu henteu malire kana amanat Injil tina hal Isa, Gusti Jungjunan urang, baris dihukum. 9Tur dihukumna teh salalanggengna; disingkirkeun ti payuneun Gusti, nya eta dijauhkeun tina kamulyaan nu maha agung nu jadi kagungana-Na. 10Eta pasti kajadian; di mana geus datang poe nu agung, nya eta rawuhna Al Masih pikeun dimulyakeun di antara umat-Na anu suci; dita'juban ku sakabeh nu percaya, kaasup oge aranjeun, anu percaya kana amanat pangandika-Na anu diwawarkeun ku simkuring sapara kanca. 11Ku sabab hal eta, simkuring sapara kanca teu petot-petot mangnedakeun ka kersa Allah. Mugi-mugi aranjeun teh, ku Mantenna, dipandang layak pikeun panyaur-Na. Mugi-mugi ku kawasa Mantenna, dulur-dulur bisa disampurnakeun boh dina kahoyong migawe sagala anu hade, boh dina nohonan darmaning iman. 12Upama kitu, tangtu hirup dulur-dulur matak mulya ka pajenengan Isa, Gusti Jungjunan urang; tur dulur-dulur oge baris dipaparin kamulyaan ku Anjeunna: Ku berkahna sih kurnia Allah jeung kurnia-Na Isa Al Masih, Gusti Jungjunan urang.
Copyright
Learn More


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
13 November 2009
Calon Minantu
Ningali nu datang aya tiluna, bah Jelug bapana si Euis haripeut cakah cikih pacampur jeung reuwas, sabalikna Euis mah kalem we siga nu euweuh karingrang.
" Teu salah eta teh kabogoh hidep aya tiluna ?" ceuk bah Jelug ngaharewos ka Euis.
" Muhun bah, puguh abdi ge bingung margi tilu tiluna loloselectrocal treshold, tilu tiluna langkung ti 3% tos mahugi ka abdi !" jawab Euis ngajelaskeun.
" Jadi kudu kumaha atuh, da pamohalan dipilih tilu tiluna ?"
" Mangga ku abah talek heula, visi sareng misina !"
" Mun geus ditanya visi jeung misina, terus nanya naon deui ?"
" Upami tos terang visi sareng misina, karek taros program 100 harina !"
" Heug atuh ari kitu mah !" ceuk bah Jelug bari terus muru ruang tamu.
" Eheeemmmmmmm !" bah Jelug dedehem. Kontan tilu tiluna ngarenjag, padahal harita keur anteng silih pelong,silih polototan,silih herengan, ngan henteu ari keur silih cakar mah.
Sabada ngenalkeun jeung ngobrol ngaler ngidul, kakara bah Jelug ngomong anu ngajurus ka masalah anakna.
" Kieu nya abah mah, salaku sepuhna Euis wajib naros ka sadayana, ngan abah ge sakedikna tos surti maksud sarumping kadieu teh panginten sanes jabung tambuh laku, sanes lunta tanpa seja, sanes kitu ?" ceuk bah Jelug ancad pisan.
" Leres pisan bah !" tilu tiluna ngajawab ampir bareng.
" Kukituna abah mah bade langsung we naros kasadyana, naha bade leres leres miharep ka Euis teh ? Upami bade leres leres, naon visi sareng misina? Cobi jang Jumad heula !" ceuk bah jelug bari ngareret ka Jumad anu diukna paling pojok.
" Sumangga Bah...singketna kieu Bah, dumasar kana saling cinta, atuh platform katresna anu sami, sareundeug saigelan, silih asah silih asuh, nya abdi teh gaduh tekad hoyong mileuleuheungkeun anak abah, tah kitu Bah !"
" Oh sae...sae..ari ujang kumaha ?" bah Jelug neuteup seukeut ka kandidat kadua nyaeta Badrun.
" Sami sareng nu ti payun !" jawab Badrun pondok.
" Ari ujang ? cik cik cik..abah hoyong terang naon visi sareng misina ?" tanya bah Jelug ka Kohir.
" Saleresna abdi ge sami sareng kandidat sanesna Bah !"
" Oh kitu..ayeuna patarosan abah nu kadua. Naon anu nek dijalankeun 100 poe kahareup, upami haridep diparengkeun ngajodo ka anak abah..sok saha heula ?"
" Abdi Bah !" Badrun sumanget.
" Moal kantos 100 dinten, abdi bade ngadamel gedong sigrong, meser mobil mewah, jalan anu kalembur abah bakal leucir diaspal, tah kitu Bah !"
" Abdi ge sami sareng Badrun..Bah !" Kohir langsung nyamber. "Ngan aya langkungna...salami 100 dinten dijamin neng Euis bakal lalieur sarebel, pondokna namah teu kantos sataun satengah ti nikah insyallah bakal masihan incu, nya etang etang hadiah kanggo abah !"
" Oh..sae..sae..sae pisan ! Tah ari jang Jumad ?" bah Jelug ngareret ka Jumad.
" Ari abdi mah teu kedah ngantosan 100 dinten bah, dalah ayeuna ge neng Euis tos lalieur sarebel, upami teu percanten mah taroskeun wae ka jinisna !" ceuk jumad anteb
" Bener eta teh Euis.... ?" bah Jelug kekerot.
" Leres bah...abis kang Jumad lebih kul sih !" jawab Euis bari ngeluk tungkul.
" Behna mah pangacakan batur...dewek Bedoooo !" Badrun ngabengbeos.
" Sarua dewek ge teu sudi abrig-abrigan ari seken mah, kajeun bedo.... bedoooooo !" Kohir ngabecirr.


text:
Leukemia
Leukemia mangrupa kangker getih atawa sungsum tulang nu dicirikeun ku teu normalna proliferasi/produksi sél getih bodas (leukosit).
Daptar eusi
Pamuka[édit | édit sumber]
Kecap leukemia nujul ka golongan kangker nu tumiba ka sél gerih bodas. Dina abad ka-19, leukemia téh dianggap hiji kasakit homogén nu bisa nepi ka maotna, nu cirina mangrupa getih nu katémbong warnana bodas (leuko-). Leukemia munggaran katalungtik ku ahli patologi Jérman Rudolf Virchow taun 1847, sedengkeun munggaran kadadarkeun mah ti taun 1845 kénéh ku John Hughes Bennett, ahli patologi Inggris.
Leukemia tumuwuh dina sungsum tulang. Sungsum tulang ngahasilkeun tilu tipe utama sél getih:
- Sél getih beureum nu ngandung hémoglobin nu pancénna pikeun ngakut oksigén ka sakuliah awak.
- Sél getih bodas nu pancénna merangan inféksi.
- Platélét nu pancénna mantuan ngabekukeun getih.
Leukemia dicirikeun ku loba teuing produksi sél getih bodas abnormal, sahingga sungsum tulang pinuh nepi ka "bahé" kana getih periferal. Infiltrasi sungsum tulang ngabalukarkeun turunna produksi jeung fungsi sél-sél getih anu normal. Leukemia, gumantung tipena, bisa sumebar ka kelenjar limfe, limpa, ati, sistim saraf puseur jeung organ atawa jaringan séjén nepi ka barareuh.
Gejala[édit | édit sumber]
Ruksakna sungsum tulang ngabalukarkeun kakurangan platélét getih, nu penting dina prosés koagulasi. Hartina, jalma nu ngarandapan leukemia bisa terus-terusan ngaluarkeun getih nalika tatu (boh di jero atawa di luar awak). Sél-sél getih bodas, nu penting dina merangan patogén, produksina teu normal sahingga pasén gampang pisan kainféksi. Lian ti éta, kakurangan sél getih beureum ngabalukarkeun anémia, sahingga engapan jadi pondok jeung lungsé. Nyeri tulang atawa sandi ogé bisa karandapan alatan kangkerna bisa sumebar ka daérah-daérah éta. Nyeri sirah jeung utah mangrupa totondén yén kangkerna geus nepi ka sistim saraf puseur.
Kajadian kelenjar limfe nu ngabadagan atawa splenomegaly (bareuh limpa) bisa ogé lumangsung dina sababaraha tipe. Sakabéh gejala di luhur sabenerna bisa waé mangrupa totondén kasakit séjén, ku kituna, diagnosis nu bener perlu dipilampah: uji getih jeung biopsi sungsum tulang.
Gejala séjén nu patali:
- muriang jeung gejala kawas flu lianna;
- laleuleus jeung lungsé;
- leungit napsu dahar jeung/atawa beurat awak;
- gusi bareuh jeung getihan;
- késangan, utamana tengah peuting;
- nyeri tulang atawa sandi;
- gejala neurologis (nyeri sirah, paralisis, seizure) nu leukimiana geus akut;
- siki kanjut (téstis) bareuh.
- gejala kulit
Opat tipe utama[édit | édit sumber]
Leukemia téh istilah nu ambahanana lega nu ngawengku hiji golongan panyakit.
Akut vs. kronis[édit | édit sumber]
Leukemia sacara klinis jeung patologis kabagi kana bentuk akut jeung kronis.
- Leukemia akut dicirikeun ku gancangna sél getih tumuwuh padahal can asak/sawawa, sahingga sungsum tulang teu bisa ngahasilkeun sél getih nu séhat. Leukemia akut ilaharna tumiba ka barudak jeung jalma sawawa ngora (urutan luhur kasakit nu ngabalukarkeun maot barudak di AS). Leukemia akut ieu kudu geuwat ditatambakeun, sabab sél-sél abnormalna tumuwuh gancang pisan. Mun henteu, pasénna bisa maot dina itungan bulan atawa minggu.
- Leukemia kronis dicirikeun ku kaleuleuwihina sél getih nu, najan rélatif asak/sawawa, abnormal. Mekarna panyakit ieu biasana merlukeun sababaraha bulan/taun. Laju produksi sél-sél abnormal leuwih cepet batan sél normal, sahingga dina getih lila-lila mah beuki didominasi ku nu abnormal. Kajadian leukemia kronis biasana tumiba ka nu leuwih kolot, najan sacara téoritis mah bisa tumiba ka saha baé. Béda ti leukemia akut nu kudu geuwat ditatambakeun, nu tipe kronis mah ilaharna bisa dimonitor heula pikeun nangtukeun jenis terapi nu cocog jeung éféktif.
Limfoid vs. myéloid[édit | édit sumber]
Kasakit leukemia bisa ogé dibédakeun dumasar tipe sél abnormal nu panglobana aya dina getih.
- Mun leukemia nyerang sél limfoid, mangka disebut leukemia limfositik.
- Mun sél myéloid nu katarajang, kasakitna disebut leukemia myéloid.
Prévalénsi opat tipe utama[édit | édit sumber]
Mun digabungkeun, dua klasifikasi ieu ngahasilkeun opat kategori utama:
- Leukemia limfositik akut (acute lymphocytic leukemia, ALL), mangrupa tipe leukemia paling umum tumiba ka barudak. Kasakti ieu ogé nyerang jalma sawawa, komo mun umurna 65 taun ka luhur.
- Leukemia Acute myelogenous leukemia (AML), leuwih ilahar narajang jalma sawawa batan barudak. Leukemia tipe ieu baheula mah disebut leukemia nonlimfositik akut (acute nonlymphocytic leukemia).
- Leukemia limfositik kronis (chronic lymphocytic leukemia, CLL), lolobana narajang jalma nu umurna 55 taun ka luhur. Bisa ogé narajang nu ngora, tapi ka barudak mah henteu.
- Chronic myelogenous leukemia (CML), utamana narajang jalma sawawa, najan kadang ogé nyerang barudak.
Bentuk paling remen nu narajang jalma sawawa nyaéta AML jeung CLL, sedengkeun nu ka barudak mah ALL.
Kasang tukang[édit | édit sumber]
Kasang tukang nu jadi sabab ieu kasakit can kénéh kanyahoan, nu pasti mah mémang aya pangaruh faktor genetik jeung lingkungan. Leukemia mangrupa balukar tina mutasi somatik DNA nu ngaruksak régulasi paéh jeung divisi/beulahna sél. Mutasi ieu lumangsung spontan atawa balukar radiasi atawa karsinogén nu mangaruhan faktor genetik.
Virus ogé dipatalikeun jeung sababaraha bentuk leukemia. Misalna inféksi HIV (nu ngabalukarkeun AIDS) atawa virus T-limfotropik manusa (human T-lymphotropic virus, HTLV-1 jeung -2 nu ngabalukarkeun leukemia sél T sawawa/limfoma).
Prognosis jeung tatamba[édit | édit sumber]
Prognosis jeung natambakeun leukemia dibédakeun gumantung tipe sarta ciri individual. Pikeun conto, ku sabab CLL can bisa diubaran ku kémoterapi baku, pasénna teu kudu (waka) diubaran naon-naon salila mangtaun-taun mun sipatna asimtomatik. Sabalikna, aya pasén AML nu bisa nepi ka hanteuna dina itungan jam atawa poé mun teu geuwat ditatambakeun ku jalan kombinasi kémoterapi jeung/atawa cangkok sél stém alogenik.
Panalungtikan kiwari diarahkeun kana nyusud mékanisme molekular leukemia.
Sumber rujukan[édit | édit sumber]
- Leukemia, Wikipédia édisi basa Inggris per 17 Nopémber 2005